Vulin: Rama pravi Veliku Albaniju, a Evropa ćuti | Radio Kosovska Mitrovica\n3. January, 2019 16:08 |\nMinistar Aleksandar Vulin rekao je da Evropa i ceo svet ćute na formiranje velike Albanije i prave se da ne vide kakvo se zlo sprema. Velika Albanija se ne može stvoriti, a da ne izazove sukobe na čitavom Balkanu, ne samo sa Srbijom i Srbima, izjavio je ministar.\nOdgovarajući na pitanja nopvinara Vulin je rekao da Rama hoće da izbriše granice i sa Crnom Gorom i Makedonijom i sa Grčkom.\n“On poručuje da neće biti granica između Albanaca gde god da žive. Tako se pravi velika Albanija”, istakao je ministar Vulin.\nNaglasio je da ne može da razume da Evropa ćuti i da ne vidi šta se dešava ili da se pravi da ne vidi.\n“Evropa bi morala da progovori. Naš predsednik Vučić nema saveznike u mirovnoj politici koju vodi na Balkanu. On je jedini iskreni balkanski lider kome je zaista stalo do regionalnog mira i stabilnosti, i nijedan drugi, a posebno ne albanski premijer”, naveo je Vulin.\n“Ako EU neće da zaustavi veliku Albaniju, ako nas neprekidno stavlja u isti koš mislim da treba da promenimo našu poziciju prema EU i da redefinišemo našu politiku. Ja sam to više puta tražio od predsednika Vučića, nikad me nije podržao, to je naravno njegovo pravo, ali evo i sada tražim da razmislimo kakva nam EU treba, da li nam treba takva EU, da li nam treba takva politika. Do sad nikada nisam imao podršku predsednika Vučića za ovo što govorim, ali na meni je da pitam”, rekao je ministar Vulin.


AMSS: Saobraćaj umerenog inteziteta | TV KANAL 9 NOVI SAD\nNaslovna SERVISNE SAOBRAĆAJ AMSS: Saobraćaj umerenog inteziteta\nAMSS: Saobraćaj umerenog inteziteta\nSaobraćaj se odvija po suvim kolovozima uz dobru vidljivost i umerenog je intenziteta, saopštio je Auto-moto savez Srbije.\nZbog radova sa strane Rumunije, na graničnom prelazu “Srpska Crnja” danas će biti obustavljen saobraćaj na teretnim terminalima i to samo za natovarena teretna motorna vozila koja su registrovana u Srbiji, saopštio je AMSS.\nPored povoljnih vremenskih prilika, AMSS upozorava na oprez u vožnji zbog mogućih odrona kojih ima najviše na Đerdapskoj magistrali, pored Drine i Ibra, kao i u Ovčarskoj-kablasrkoj klisuri, prenosi Beta.\nPrema poslednjim informacijama Uprave granične policije, na graničnim prelazima na putničkim terminalima trenutno nema dužih zadržavanja od 20 minuta. Zadržavanja za teretna motorna vozila na izlazu iz Srbije na prelazu Batrovci su 60 minuta.\nZbog izgradnje auto-puta, do 26. marta od 7.00 do 17.00 časova biće izmenjen režim saobraćaja na deonici Leskovac-Vranje u blizini mesta Predejane u dužini od jedan kilometar. Saobraćaj će se odvijati prema privremenoj saobraćajnoj signalizaciji i semaforima.\nDo 1. maja na deonici Klokočevac-Negotin izvodiće se radovi na sanaciji klizišta Zamna, u toku radova saobraćaj će se puštati naizmenično.\nNa auto-putu u zoni petlje Vrčin, u toku su radovi na spajanju postojećeg sa budućim auto-putem u sklopu izgradnje čeone naplatne stanice.\nRadovi će trajati do 31. marta, a izvode se u desnoj saobraćajnoj traci u smeru ka Nišu, gde se radi na izgradnji podvožnjaka i drugih sastavnih delova.\nZbog radova sa strane Rumunije, na graničnom prelazu “Srpska Crnja” danas će biti obustavljen saobraćaj na teretnim terminalima i to samo za natovarena teretna motorna vozila koja su registrovana u Srbiji, saopštio je AMSS, prenosi Tanjug.\nSaobraćaj će biti obustavljen od osam do 16 časova.\nPrazna teretna motorna vozila registrovana u Srbiji, kao i sva teretna motorna vozila registrovana u inostranstvu moći će nesmetano da u ovom vremenu prolaze na ovom graničnom prelazu.\nSledeći tekstBez vode deo Rumenačke


Živković: Deset pitanja za premijera o padu helikoptera\nVesti Autor:Beta01. apr. 201514:35 > 14:37\nPredsednik Nove stranke Zoran Živković kaže da je odgovornost premijera Srbije Aleksandra Vučića da kaže ko je kriv za pad helikoptera kod Beograda u kome je 13. marta poginulo sedam osoba.\n„Ono na šta država uvek mora da da odgovor je pitanje građana je ko je kriv. Kad Aleksandar Vučić kaže da on preuzima odgovornost, to znači da on treba da ode u zatvor ako se desilo nešto protiv zakona, a ne da on preuzimanjem odgovornosti preuzima ulogu reciklaže za odgovornost“, rekao je Živković na konferenciji za novinare u Beogradu.\nOn je premijeru postavio deset pitanja i istakao da su ta pitanja od „velike važnosti za saznanje istine“.\n„Da li Vam je jasno da ste posedovanjem i objavljivanjem transkripta radio veze zloupotebili svoj položaj tako što ste neovlašćeno posedovali i koristili najvažniji deo istražnog materijala sa namerom da utičete na objektivnost istrage“, upitao je Živković.\nOn je premijera pitao i na osnovu kog znanja i kojih činjenica je 21. marta izjavio da je Surčin najbolje mesto za sletanje, ako je poznato da je Surčin civilni međunarodni aerodrom i da nije namenjen za vojno vazduhoplovstvo, osim ako se prethodno ne ispune zakonom propisani uslovi, a koji u ovom slučaju očigledno nisu bili ispunjeni.\n„Zašto za transport pacijenta nije upotrebljen helikopter MUP-a Srbije kao što je propisima i predviđeno?“, pitao je predsednik Nove stranke.\nMeđu pitanjima upućenim Vučiću je i po čijem zahtevu je ministar odbrane Bratislav Gašić doneo odluku o upotrebi helikoptera i kojim propisom je regulisana njegova upotreba, kao i da li je aktivirana Služba traganja i spasavanja kada je bilo izvesno da je helikopter u statusu opasnosti i ako jeste, koja služba – civilna ili vojna.\nAleksandar VučićHelikopterZoran Živković


Modernizacija putnog pravca preko Šćepan Polja | Aktuelno\nDanašnji susret potvrda je dobrih bilateranih odnosa dvije države, istakao je Ibrahimović, ukazujući na činjenicu da nema otvorenih pitanja između BiH i Crne Gore, ali i da postoje projekti koji su već dugo na agendi razgovora dvije zemlje i da je neophodno da snažnije radimo na njihovoj realizaciji\nCrna Gora svake godine bilježi porast broja turista iz BiH, što nas dodatno obavezuje da intezivnije radimo na unapređenju u prvom redu putne infastrukture. U tom smislu, rekao bih da je najvažniji projekat na kome moramo zajednički raditi putni pravac preko Šćepan Polja. Godinama razgovaramo o ovom projektu za čiju rekonstrukciju na teritoriji obije države su potrebna značajna sredstva, smatram da je to jedan od prioriteta saradnje Crne Gore i BiH, saopštio je šotpredsjednik Vlade za regionalni razvoj i ministar kapitalnih investicija Ervin Ibrahimović tokom susreta sa kolegom iz Bosne i Hercegovine Vojinom Mitrovićem.\nDanašnji susret potvrda je dobrih bilateranih odnosa dvije države, istakao je Ibrahimović, ukazujući na činjenicu da nema otvorenih pitanja između BiH i Crne Gore, ali i da postoje projekti koji su već dugo na agendi razgovora dvije zemlje i da je neophodno da snažnije radimo na njihovoj realizaciji.\nMitrović je potvrdio da nam dobri odnosi i saradnja institucija dvije države omogućavaju da brže djelujemo u pravcu realizacije projekata od obostranog interesa.\n“Građani koji gravitiraju ovim područjem očekuju da se putni pravac preko Šćepan polja revitalizuje i modernizuje, budući da ovaj kraj ima ogroman potencijal za razvoj turizma i u tom smislu putna infrastruktura mora pružiti brži, sigurniji i udobniji protok ljudi i tereta”, rekao je on.\nMinistar Mitrović je iskoristio priliku i informisao Ibrahimovića o aktivnostima koje je BiH preduzela do sada kada je ovaj putni pravac u pitanju, ali i o dinamici narednih koraka koje namjeravaju da preduzmu.\nImajući na umu rastući broj turista iz BiH koji naročito u ljetnjoj turističkoj sezoni posjećuju Crnu Goruna na sastanku je bilo riječi i o mogućnostima i potrebama uspostavljanja letova na relaciji Crna Gora i Bosne i Hercegovina.\nIbrahimović i Mitrović su se saglasili da je potrebno raditi na formiranju radnih timova iz resornih ministarstava, kao i potrebi da se uskoro sastanu i detaljnije razgovaraju o sledećim koracima u pravcu realizacije projekata o kojima je danas bilo riječi.\nEKONOMIJA Aktuelno - 06.07.2022-21:09\nPotpredsjednik Vlade Ervin Ibrahimović sastao se Radom Antolovićem, predsjednikom borda direktora kompanije Adriatic 42, koja je koncesionar brodogradilišne luke u Bijeloj, a koji je...


Gradonačelnik Milun Todorović izjavio je da će u narednih nekoliko nedelja na području grada Čačaka biti postavljeni uređaji za merenje kvaliteta vazduha na još pet lokacija.\n„Na kojim lokalitetima će biti postavljeni uređaji za merenje kvaliteta vazduha odrediće struka, ali hoćemo da se postave na frekventnim saobraćajnicama, na mestima u gradu za koje mislimo da su potencijlno najveći zagađivači“, rekao je Todorović.\nPrema njegovim rečima, postignut je dogovor između Javno komunalnog preduzeća za grejanje Čačak i urpavnika zgrade „Proleće“ da se kotlarnica u toj stambenoj zgradi priključi na daljinski sistem grejanja čime će i taj izvor zagađenja biti veoam brzo otklonjen.\nTodorović je komentarisao i navode dela javnosti u Čačku o rekordnom zagađenju vazduha.\n„Ne želimo i nismo sakrili, nemamo pravo da sakrijemo bilo koji podatak jer bi to bilo ugrožavanje bezbednosti stanovništva. Ali ti podaci moraju biti relevantni, moraju ih meriti nadležne institucije a ne privatna lica. Iskren da budem ne osećam zagađenje, ali ne kažem da ga nema. Učinićemo sve da građani budu zaštićeni i bezbedni i da sva meranja budu trenutna, javna, na sajtu Grada Čačka ili Agencije za zaštitu životne sredine, ali moraju da budu u sistemu“, poričio je Todorović.\nTags: čačak, Milun Todorović


Kremlj: Evropa „baca na smetlište“ potencijal odnosa sa Rusijom - Sputnjik Srbija\n06:50 21 Jun 2021\nKremlj: Evropa „baca na smetlište“ potencijal odnosa sa Rusijom\n18:05 31.01.2021 Preuzmite kraći link\nKremlj žali što Evropa nepromišljeno i neosnovano „baca na smetlište“ potencijal odnosa sa Rusijom, izjavio je portparol ruskog predsednika Dmitrij Peskov.\nPortarol Kremlja je intervjuu televiziji „Rusija 1“ rekao da su zemlje Evropske unije „potpuno nepromišljeno i neosnovano bacile na smetlište potencijal odnosa sa Rusijom“.\nPrema rečima Peskova, ogromna količina izazova koje su sada pred državama „diktira potrebu za razvojem ovog dijaloga“.\n„Ali svaki dan čujemo izjave koje čujemo. I ne sviđa nam se to“, istakao je on.\nPodsetimo, ruski lider Vladimir Putin prvi put za 12 godina učestvovao je na Međunarodnom ekonomskom forumu u Davosu 27. januara koji jeove godine održan u onlajn formatu. Kako je rekao predsednik, „postoji mogućnost da se suočimo sa kolapsom u svetskom razvoju i borbom svih protiv svih“.\nPutin je na forumu u Davosu takođe rekao da bi Rusija i Evropa trebalo da se vrate ka pozitivnoj agendi i da jačaju trgovinsko-ekonomsku saradnju. Prema rečima ruskog lidera, „trenutna situacija očigledno nije normalna“. Šef Rusije je takođe primetio da dijalog između Rusije i Evrope zahteva iskrenost, oslobađanje od fobija i problema iz prošlosti kako bi se postigla pozitivna faza u odnosima.\nodnosi s Rusijom, Evropa, Dmitrij Peskov


Polić: U Srbiji, pored epidemije korona virusa, postoji i epidemija dezinformisanja - Dijalog.net\nNaslovna Kultura Polić: U Srbiji, pored epidemije korona virusa, postoji i epidemija dezinformisanja\nPolić: U Srbiji, pored epidemije korona virusa, postoji i epidemija dezinformisanja\nBeograd, 01. decembar 2020. – Za sve učestalije napade na novinare odgovorni su najpre vlast, a potom i takozvani novinari, izjavila je FoNetu novinarka Jovana Polić.\nPolić, u serijalu razgovora Presstup o stanju na medijskoj sceni Srbije, smatra da poslušnici vlasti targetiraju novinare i stvaraju klimu u kojoj bi vladalac trebalo da bude bog, a slobodnomisleći novinari zapravo slobodne i legitimne mete.\nOna je podsetila da se i sama, “kao kriminalac“, našla na naslovnim stranama nekih tabloida.\nKako je objasnila, do toga je došlo jer je Centar za istraživačko novinarstvo Srbije (CINS) objavio “istinite informacije” da je njena producentska firma tokom predizborne kampanje na televizijama N1 i Nova S emitovala spotove koji su pozivali na bojkot.\nPolić je ukazala da su to zlopupotrebili tabloidi koji su spotove povezali sa Strankom slobode i pravde (SSP), “a samim tim sa nekom prevarom i obmanom“.\nCitirala je kolegu iz CINS Vladimira Kostića, koji je rekao da je takvim ponašanjem tabloida CINS “probio medijsku blokadu time što ga je preneo Informer“.\nOna je upozorila da je “užasno opasno kada se nađete” na naslovnoj strani Informera ili bilo kakvog medija “te vrste“.\nIstičući da je, “ne samo da je dozvoljeno, nego i vrlo poželjno” da neki profesori, lekari i umetnici učestvuju u društveno-političkom životu i budu društveno odgovorni, Polić je rekla da ne razume zašto je to “zabranjeno” za medije.\nUpitala je zašto “ne može da bude društveno odgovorna” da građanima Srbije ukaže na to da ne moraju da učestvuju “u ludilu ovog autokratskog režima“, u zemlji u kojoj nema slobodnih izbora, ni slobode medija.\nPolić je medijsku scena u Srbiji ocenila kao “razvaljenu, nepostojeću” i predočila da među nekoliko hiljada registrovanih novinara i nekoliko stotina registrovanih medija “ima možda stotinu novinara koji se trude da profesionalno rade svoj posao“.\nUpravo su ti novinari, kako je upozorila, neretko onemogućeni da rade svoj posao na pravi način “zato što vlast od njih pokušava da napravi političke protivnike“.\nKada novinari koji “nisu na liniji vlasti” na konferenciji za medije postave pitanje, “samim tim postaju politički protivnici i opozicija“, ocenila je Polić.\nPrema njenom tumačenju, pored epidemije korona virusa u Srbiji postoji i “epidemija dezinformisanja“, za koju su redom odgovorni “vlast, Krizni štab, pa onda, ništa manje, i mediji“.\nKao “zlikovci” budu označeni oni mediji koji se “usude” da izveštavaju istinito i pravovremeno, precizirala je Polić i konstatovala da mejnstrim mediji izveštavaju “tako da smo pobedili ne samo kovid-19, nego smo pobedili otprilike ceo svet“.\nOna je ocenila da su “za sve ono gde Aleksandar Vučić nije pobedio ceo svet, pa i kovid-19, krivi najpre opozicija, onda, kako ih on naziva, ‘takozvana elita’ i na kraju, naravno – novinari“,.\nUpitana o odnosu javnosti prema radu medija i novinara, Polić je odgovorila da “nije baš retko” da je “stid” da kaže da je novinarka, napominjući da je “poražavajuće ko se sve u ovoj zemlji zove novinarima”.\nPolić je naglasila da nije član nijednog medijskog udruženja, jer se pre nekoliko dana iščlanila, “odnosno istupila iz članstva” Nezavisnog udruženja novinara Srbije (NUNS).\nKako je obrazložila, to dovoljno govori o tome šta misli o radu novinarskih udruženja, mada ne smatra da ta udruženja nisu potrebna, iako “ne rade svoj posao“.\nSolidarnosti nema u društvu, pa je tako nema ni među novinarima, rekla je Polić, koja ne može da se solidariše sa “takozvanim novinarima“, odnosno sa “onima koji sebe nazivaju novinarima“, jer to “nisu njene kolege”.\n“Kao građanka i novinarka učiniću sve u mojoj moći da se neke stvari promene, pa da i u ovoj zemlji bude pristojnije živeti, čime će biti više solidarnosti u društvu, a time i u medijima“, zaključila je Polić.\nPrethodno Brankica Janković ponovo Poverenik za zaštitu ravnopravnosti\nSledeće NKD: Stranke da se izjasne da li su za reformu izbornog sistema\nTop Tags Vlada Republike Srbije istraživanje mladi vladavina prava lokalna samouprava Srbija i Evropska unija Civilno društvo konkurs ljudska prava evropske integracije Evropska unija Evropska komisija Društvo OCD mediji


Najava blokade saobraćaja – Top Tvit\nObjavljeno 26. studenoga 2021. autor Alex_admin_01\nNajava blokade saobraćaja\nV. S.danas 12:16\nKako su najavili, za početak je planirana blokada saobraćaja na sat vremena u svim delovima Srbije.\nMesta na kojima će biti obustava i vreme kada će započeti organizatori će saopštiti naknadno.\n„Skupština je usvojila izmene Zakona o referendumu, a mi držimo svoju reč – zato blokada puteva!“, istakli su oni.\nOni su pozvali narod iz cele Srbije da im se pridruži, jer je, kako su naveli, ovo pitanje svih pitanja.\n„Ako prođe i Zakon o eksproprijaciji – Vladi i stranim kompanijama su odrešene ruke da u ime bilo kog projekta koji nazovu javnim interesom otimaju, raseljavaju i uništavaju“, ukazali su iz Saveza.\nOni su pojasnili da žrtva ovih zakona može biti svaki stanovnik Srbije.\n„Zemljoradnici, zanatlije, časni oficiri, sveštenstvo, crkveni velikodostojnici, studenti, intelektualci – sada je čas da se oglasite i zajedno sa nama stanete na branik otadžbine i života u njoj“, naveli su oni.\nblokadaSavez ekološki organizacija SrbijeSEOSzakoni\nPrethodna objavaPrethodno “Снага природе”\nSljedeća objavaSljedeće Naučnici upozoravaju na novi soj kovida


Tanjug 16. jula 2019. 15:35\nSOFIJA – Hakeri su ukrali lične i finansijske podatke više miliona bugarskih građana tako što su provalili u informacioni sistem državne poreske uprave, objavila je danas vlada u Sofiji, a prenosi Rojters.\nSajber napad na bugarsku Nacionalnu agenciju za prihode (NRA) dogodio se krajem juna, rekli su zvaničnici, a otkriven je nakon što je jedna osoba, koja tvrdi da je ruski haker, kontaktirala lokalne medije kasno u ponedeljak nudeći im pristup ukradenim podacima.\n„Uporedili smo 30 odsto podataka koji su objavljeni i potvrdujemo da su to informacije koje čuva NRA“, rekao je Rosen Bačvarov, portparol Nacionalne agencije za prihode.\nBugarski ministar finansija Vladislav Goranov izjavio je da je pogođeno oko tri odsto baze podataka NRA, obuhvativši više miliona podataka građana te zemlje koja, kako napominje Rojters, broji „ukupno samo sedam miliona ljudi“.\nInformacije koje su procurile nemaju oznaku „tajne“ i ne ugrožavaju finansijsku stabilnost, naveo je Goranov.\nJedan od vodećih bugarskih dnevnih listova „24 časa“ objavio je da je jedan fajl koji je poslao navodni haker elektronskom poštom sadržao više od 1,1 milion identifikacionih brojeva sa podacima o prihodima, socijalnom i zdravstvenom osiguranju.\nNRA je saopštila da bezbednosne agencije proveravaju „potencijalne slabe tačke“ u njhovom računarskom sistemu.


Autor Sonja Milekic\t On maj 22, 2017 0\nNema idealne trudnoće, pa se tako tokom tog razdoblja žene udebljaju, muče ih otečeni zglobovi, imaju potrebu za učestalim mokrenjem, a mnoge trudnice pate i od zatvora ili mučnine. Sa svih strana čujemo uglavnom priče o problemima koji se javljaju tokom trudnoće. No, često zaboravljamo na neverovatne činjenice koje trudnoću upravo i čine – pravim čudom. Donosimo 9 fascinantnih dokaza koji to i potvrđuju.\n5.Naglo izoštren njuh\n6. Žene višeg rasta češće dobijaju blizance\n7. Želja za ludim prehrambenim kombinacijama\nZapanjujuće fotografije koje prikazuju u kom položaju je beba dok je u stomaku\n8. Hrana najpre odlazi bebi pa onda mami\n9. I budući očevi se osećaju kao trudnice\nŠta radi beba u vašem stomaku? Ovo su svi položaji fetusa pre nego što ugleda svet\nUREDNICA PITA :) Prve reči koje su mame rekle bebi nakon porođaja\nRecepti za decu od 6 do 8 meseci


Kako su nam potvrdili u USS, procedura je u toku, posle čega će odluke biti dostavljene učesnicima u postupku i dostupne javnosti.\nInicijativu za ocenu spornog člana 23, koji predviđa da se organi sa preminulog mogu uzeti radi presađivanja ukoliko se poslovno sposoban davalac tome nije pre smrti protivio, odnosno ako se u trenutku smrti tome nije izričito usprotivio njegov roditelj, supružnik ili punoletno dete, podnela je Srpska radikalna stranka. Ustavnu analizu istih elemenata u propisima koji uređuju "promet" ćelija i tkiva zatražila je jedna Beograđanka.\nU svojoj inicijativi SRS je naveo da je član 23 Zakona o presađivanju organa protivustavan, jer u potpunosti zanemaruje Ustavom zajemčena prava, jer je "ljudsko dostojanstvo neprikosnoveno i svi su dužni da ga poštuju i štite".\nDoniranje organa po njihovom mišljenju je moguće samo ako je to isključiva volja donora, a on ne može da bude neko kome se organi uzimaju mimo njegove volje. Mnogo je, objašnjavaju radikali u inicijativi, jednostavnije, a i u skladu je sa Ustavom, da se svako ko to želi dobrovoljno prijavi da bude donor, a ne da se saglasnost pretpostavlja.\nUMIRU U UZALUDNOM ČEKANJU\nGODIŠNJE se u svetu izvede 100.000 transplantacija, što je 10 odsto od potreba, pri čemu i dalje mnogi bolesnici ostaju na listama čekanja. U 2017. godini transplantovano je 39.343 pacijenta, 47.613 je dodato na listu čekanja. Na svakih sat vremena na listu se upiše pet novih pacijenata, a čekajući je umrlo 6.702. To znači da u proseku 18 svakog dana umre čekajući na nove organe.\nSAGLASNOST Potpisivanje donorske kartice, Foto Tanjug\nMeđutim, za stručnjake je sporno nešto sasvim drugo.\n- Stručna javnost ocenjuje da je sporno to što roditelji, deca ili supružnik preminulog, čak i kada je on imao donorsku karticu, mogu da izraze neslaganje sa transplantacijom organa ili tkiva, i samim tim oni se ne mogu uzeti. Dakle, neophodna je saglasnost članova porodice, nije dovoljna samo donorska kartica. Postavlja se pitanje koliko to ruši pravnu sigurnost i čemu donorske kartice ako rodbina može da ih ospori - kaže Jelena Dujmić, advokat specijalizovan za oblast zdravstva.\nOna povlači paralelu sa testamentom i kaže da bi to bilo kao kad bi posle nečije smrti naslednici bili pitani za saglasnost na njegov testament.\nZanimljivo je i da je USS u oba predmeta doneo rešenja o odlaganju objavljivanja odluka u "Službenom glasniku" za šest meseci. Ova praksa, kako objašnjavaju pravnici, nije česta, a dešava se obično kada Sud daje šansu zakonodavcu da promeni propis. Dotle je na snazi postojeći akt.\nUstavni sud Srbije transplatacija procedura donori propisi Jelena Dujmić USS


Dom zdravlja Plandište: Još jedno vozilo i oprema od Pokrajinskog sekretarijata za zdravstvo - eVršac\nDirektor Doma zdravlja 1. Oktobar Plandište dr Nebojša Drljević, v.d. potpisao je danas u Pokrajinskom sekretarijatu za zdravstvo novi Ugovor, kojim je ovoj zdravstvenoj ustanovi odobreno novih 3.010.820 dinara.\nOva sredstva odobrena su Domu zdravlja Plandište za nabavku putničkog vozila sa ugrađenom signalizacijom i opremom za potrebe patronaže i kućnog lečenja, kao i kompletno opremljena stomatološka stolica za potrebe preventivne dečje stomatologije.\n“Nakon što smo od Pokrajinskog sekretarijata za zdravstvo dobili kombi vozilo specijalizovano za potrebe prevoza pacijenata koji odlaze na dijalizu, ovo je druga velika donacija našem Domu zdravlja koju smo dobili u poslednjih par meseci. Ovo vozilo u mnogome će pomoći našim pacijentima obzirom da ćemo sada moći da pružimo kompletniju uslugu i da na brži i lakši način stignemo do svakog pacijenta kojem je naš pomoć potrebna. Ovo je još jedna u nizu donacija, pomoći i podrške koju dobijamo od pokrajine, čime unapređujemo kvalitet usluga koje pružamo našim pacijentima, na čemu se posebno zahvaljujem pokrajinskom sekretaru dr Zoranu Gojkoviću i njegovim saradnicima”, izjavio je dr Drljević.


Špansko takmičenje prodalo TV prava za američko tržište u narednih osam sezona\nDok uveliko vodi pregovore oko prodaje TV prava na teritoriji Španije, jer aktuelni trogodišnji ugovor, vredan ukupno 3.421.000.000 evra, ističe s krajem sledeće sezone, La Liga je završila posao oko prepuštanja paketa za direktan prenos mečeva na severnaomerčkom tlu (SAD i Kanada).\nSuma od 1.400.000 dolara koliko će Dizni izdvojiti za osam sezona, od početka 2021-2022. do kraja 2028-2029, logično nije ni blizu ravni u kojoj La Liga sada dobija od španskih emitera 1.140.000.000 evra po sezoni, niti koliko očekuje da inkasira kasnije (procenjuje se se da će biti oko 2.118.000.000 evra po sezoni). Ali nije ni kao u onoj...\nDanas: Superliga ne može da zaradi zbog nameštenih mečeva\nZa osam sezona 1.400.000.000 dolara...Španska La liga prodala je svoja TV prava za tržište SAD i Kanade kompaniji Dizni za 1.400.000.000 dolara za osam sezona, od početka 2021-2022. do kraja 2028-2029...Pregovori oko novog ugovora za TV prava u Španiji su još u pregovoru, a čelnici La Lige očekuju...


ILIEV ODGOVORIO TERZIĆU: Zvezde ranijih godina nigde nije bilo! Ne kroji se istorija onako kako nekom odgovara! - Sportski Portal\nIvica Iliev smatra da Terzić omalovažava Partizan\nGostovanje Zvezdana Terzića na TV Pančevo i omalovažavanje Partizanovog učinka u Evropi u proteklih pet godina, nisu ostali neprimećeni u Humskoj, a za sada jedini koji je odlučio da mu odgovori je sportski direktor kluba Ivica Iliev.\nPodsetimo, Terzić je, govoreći o prilici da Srbija za dve godine dobije dva učesnika u kvalifikacijama za Ligu šampiona, od kojih jedan možda i direktno uđe u grupnu fazu, naglasio da je Crvena zvezda zaslužna za to, da su crveno-beli doneli rast koeficijenta Srbiji, a ne Partizan.\nReakciju Ivice Ilieva jutros je preneo “Informer“, gde je Iliev izneo preciznu računicu koliko je ko, zapravo, doneo Srbiji u poslednjih pet godina.\n“Izuzetno poštujem Terzića i uvažavam Crvenu zvezdu i njene navijače, ali hajde da baratamo činjenicama, a ne da pričamo paušalno. Reći ću vam tačno procente koliko ko vuče u poslednjih pet godina: Zvezda 52 odsto, Partizan 33 odsto i ostali klubovi 15 odsto. To je činjenica“, poručio je Iliev.\nOn je primetio i da u Zvezdi računaju istoriju “onako kako njima odgovara“, pa je Terzića upitao i gde je Zvezda bila pre petnaest godina i zašto već tada Srbija nije imala dva učesnika u Ligi šampiona.\n“Niko da se zapita zbog čega nismo bili ranije među 15 najboljih. Pa zbog toga što je ranijih godina vukao Partizan, a Zvezde nigde nije bilo. Ne kroji se istorija onako kako nekom odgovara. Iz Zvezde, kad im odgovara, pričaju o istoriji u poslednjih pet godina, a kad im odgovara drugačije, onda pominju šta je bilo pre 30 godina. Jasno mi je da Terzić brani interes Zvezde, ali kad to radi, dobro bi bilo da ne omalovažava druge i da barata činjenicama umesto što se dodvorava navijačima“, poručio je Iliev.\nPovezane temeDomaći fudbalFK Crvena zvezdaFK PartizanFudbalIvica IlievVestiZvezdan Terzić


Održano drugo okupljanje PFLAG grupe\nU prostorijama Labrisa održan drugi susret PFLAG grupe koji je okupio roditelje, sestre i prijatelje lezbejki i gejeva koji su aktivno posvećeni unapređenju položaja i društvenog prihvatanja njihovih bližnjih\nDrugom okupljanju PFLAG grupe prisustvovali su roditelji, članovi porodica, prijatelji, aktivistikinje i LBT žene. Okupljanje je tematski bilo usmereno ka istoriji delovanja organizacije PFLAG u svetu i medijskoj kampanji koju je Labris pokrenuo.\nNakon projekcije video materijala o istoriji PFLAG pokreta u svetu otvorena je diskusija o iskustvima okupljanja PFLAG grupa u regionu kao i o izazovima sa kojima mogu da se susretnu roditelji, članovi porodica i prijatelji u Srbiji.\nUčesnice su razmenile svoja iskustva o procesima autovanja članova porodica i prijatelja, kao i šta je njima bilo potrebno u tim trenucima kako bi zajedno sa svojim ćerkama, sestrama, lakše prošle kroz ceo proces.\nOkupljanje PFLAG grupe ima za cilj pružanje podrške roditeljima, članovima porodica i prijateljima, kao i LGBT osobama, kako bi se osnažile za zalaganje za LGBT ljudska prava.


Zabava u Lesteru: Vardi kao Van Nistelroj, golovi se nižu kao na traci, više bodova nego u šampionskoj sezoni - Vijesti.me\nTitula je, ipak, daleko, Vardi i društvo zaostaju za "redsima" osam bodova, ali nakon 16 utakmica mogu da se pohvale impresivnim podacima Edit\n6369 pregleda 0 komentar(a)\nVardi na današnjem meču sa Aston Vilom (Foto: Beta-AP)\nSavo Njunjić 8. decembar 2019, 18:36 ažurirano 8. decembar 2019, 18:39\nLester igra kao u šampionskoj sezoni 2015/2016. Navijači uživaju u atraktivnom, napadačkom fudbalu, koji demonstrira tim Brendana Rodžersa i o "lisicama" se priča kao o Liverpulovom konkurentu za titulu.\nTitula je, ipak, daleko, Vardi i društvo zaostaju za "redsima" osam bodova, ali nakon 16 utakmica mogu da se pohvale impresivnim brojkama.\nNakon današnjeg tijumfa nad Aston Vilom (1:4) "lisice" imaju 38 bodova. To je za tri boda bolji učinak nego u istom periodu u šampionskoj sezoni.\nTrijumf u Birmingemu je istorijski sa još jednog aspekta - bio je to osmi vezani u elitnom društvu, što "lisicama" nikada ranije nije pošlo za rukom.\nLester i dalje briljira, a Vardi se ne zaustavlja: Aston Vila osjetila...\nRodžersov tim je nezaustavljiv u gostima - vezali su četiri trijumfa na strani, a gol-razlika je u tom periodu nevjerovatna - 17:1. Ostvarena je pobjedama nad Sautemptonom (0:9), Kristal Palasom (0:2), Brajtonom (0:2) i Aston Vilom (1:4).\nI predvodnik ove, kao i one šampionske generacije je fantastični Džejmi Vardi. Dolaskom Brendana Rodžersa krajem februara ove godine, Vardi se preporodio i pred protivničkim golom je nezadrživ. Prvi meč sa Rodžersom na klupi ekipa je odigrala 3. marta - od tada, pa do danas napadač Lestera je postigao 25 golova u ligi, što je učinak kakav u tom periodu nema nijedan drugi napadač u eliti.\nEnglez se u jednoj kategoriji izjednačio sa legendarnim napadačem Mančester junajteda Rudom van Nistelrojem - samo su njih dvojica tokom dvije različite sezone postizali pogodak na minimum osam uzastopnih utakmica.


Dodela sredstava za podsticaj razvoja preduzetništva\nPoslodavac: Ministarstvo privrede Republike Srbije\nNamenjeno za: preduzetnike, mikro, male, srednje i velike privredne subjekte i zadruge\nTraje do: 31.12.2020.\nMinistarstvo privrede, u saradnji sa Fondom za razvoj Republike Srbije, sprovodi Program podsticanja razvoja preduzetništva kroz razvojne projekte u 2020. godini.\nPrivredni subjekti koji ispunjavaju uslove Programa, mogu ostvariti pravo na finansijsku podršku u iznosu do 20% bespovratnih sredstava od vrednosti investicionog ulaganja, odnosno do 30% bespovratnih sredstava za privredne subjekte koji pripadaju četvrtoj grupi razvijenosti u skladu sa članom 12. Zakona o regionalnom razvoju i aktom Vlade kojim se utvrđuje jedinstvena lista razvijenosti regiona i jedinica lokalne samouprave.\nRok otplate kredita ne može biti kraći od dve godine od dana zaključenja ugovora uključujući i grejs period, u slučaju otplate kredita u roku koji je kraći od dve godine privredni subjekt je dužan da vrati i bespovratna sredstva.\nBesprovratna sredstva su namenjena za:\nkupovinu, izgradnju, dogradnju, rekonstrukciju, adaptaciju, sanaciju, investiciono održavanje proizvodnog/poslovnog prostora, koji je u sastavu proizvodnog prostora, ili prostora u kojem se obavlja proizvodnja ili skladištenje proizvoda, sirovina ili repromaterijala. Izuzetno, za privredne subjekte koji se bave informacionom tehnologijom i visokotehnološkim uslugama, sredstva mogu biti upotrebljena za poslovni prostor koji je namenjen za potrebe obavljanja delatnosti;\nPravo da se prijave na Javni poziv za dodelu bespovratnih sredstava i pravo da podnesu zahtev za kredit kod Fonda, imaju preduzetnici, mikro, mali, srednji i veliki privredni subjekti i zadruge koji su registrovani u Agenciji za privredne registre (APR), a koji u prethodne dve godine nisu poslovali sa gubitkom i koji ispunjavaju uslove iz Programa.\nAdrese Fonda su:\nKnez Mihailova 14, Beograd.\nNa internet stranama Ministarstva privrede i Fonda može se preuzeti potrebna dokumentacija u kojoj su bliže definisani svi bitni elementi i pravila za učešće u ovom programu.\nDodatne informacije o pozivu možete pronaći ovde.


Elektroprivreda RS potpisala ugovor od 100 miliona KM - Istinito.com - Ne budi ovca!\nPočetna > BIH > Ekonomija > Elektroprivreda RS potpisala ugovor od 100 miliona KM\n15. Novembra 2019. Istinito275Leave a Comment on Elektroprivreda RS potpisala ugovor od 100 miliona KM\nDirektori “Elektroprivrede Republike Srpske” Luka Petrović i “Elektroprivrede HZ HB” Marinko Gilja potpisali su danas u Mostaru ugovore o zajedničkoj proizvodnji električne energije na Hidroelektrani “Čapljina” u 2020. godini, čija je okvirna vrijednost 100 miliona KM.\nOdredbama ovog ugovora “Elektroprivrede Republike Srpske” obavezala se da obezbijedi regulisano ispuštanje vode na brani Gorica svoje Hidroelektrane “Trebinje dva”, dok se mostarska Elektroprivreda obavezala da obezbijedi proizvodnju električne energije u pogonu “Čapljina”.\nPetrović je rekao Srni da se ovim ugovorom nastavlja dobra saradnja dvije elektroprivrede i da je potpisani ugovor od koristi za oba preduzeća, ali i lokalne zajednice Neum, Čapljina i Ravno.\nTagged elektroprivreda rs istinito


CGES OBILJEŽIO DEVET GODINA USPJEŠNOG RADA - Crnogorski elektroprenosni sistem AD\nCGES OBILJEŽIO DEVET GODINA USPJEŠNOG RADA\nCrnogorski elektroprenosni sistem je 2. jula, prigodnom svečanošću u Hotelu “Podgorica”, obilježio devet godina samostalnog rada, pune posvećenosti razvojnim ciljevima, maksimalne angažovanosti zaposlenih, vidljivih rezultata značajnih investicija i završenih projekata.\nPozdravljajući prisutne goste, Vesna Bracanović, predsjednica Odbora direktora, je naglasila da je CGES i u 2017. godini nastavio sa pozitivnim trendom u poslovanju, naglašavajući da je investirano skoro 22 miliona eura, što je na nivou petogodišnjeg prosjeka. Ostvarena neto dobit od 4,7 miliona eura je veća od planirane i udvostručena u odnosu na dobit iz 2016. godine, dok je u prvom kvartalu ove godine ostvarena dobit od 1,4 miliona eura.\n„Željela bih da istaknem da smo u prethodnoj godini intenzivno radili na realizaciji projekta povezivanja elektroenergetskih sistema Crne Gore i Italije, čiji je značaj prepoznat od strane EU i Energetske zajednice. I pored kompleksnosti projekta, sasvim je izvjesno da će se do kraja 2018. godine stvoriti uslovi za povezivanje podmorskog kabla na prenosni sistem Crne Gore, čime će naša prenosna mreža biti pouzdanija, uz još jednu interkonekciju i to sa najvećim operatorom prenosnog sistema u Evropi – italijanskom Ternom. ”, navela je Bracanović.\nDa bi obezbijedili pouzdan prenosni sistem, sposoban da zadovolji zahtjeve za prenosom električne energije na ekonomski opravdan način, CGES konstatno radi na jačanju kapaciteta kako bi se spremno dočekali izazovi koje nameće budućnost, naglasila je Bracanović i dodala, da se efekti investicionih ulaganja mogu vidjeti i kroz permanentno smanjenje ukupne neisporučene električne energije iz prenosne mreže prema potrošačima u Crnoj Gori. Raspoloživost alociranih prekograničnih kapaciteta na nivou od 100 odsto, demonstrira pouzdanost i pozitivan je signal trgovcima električne energije.\nProšla godina, po riječima predsjednice Odbora, je godina u kojoj je crnogorski elektroenergetski miks postao bogatiji za novi primarni energent u upotrebi. Naime, prošle godine je prva vjetroelektrana u Crnoj Gori započela proizvodnju električne energije, čime je CGES pokazao sposobnost praćenja dinamičnog razvoja proizvodnih kapaciteta obnovljivih izvora energije i time doprinio opštim ciljevima razvoja crnogorskog elektroenergetskog sektora i daljem ekonomskom razvoju.\nPored realizacije investicija, CGES je aktivnim učešćem u nacionalnim i regionalnim radnim tijelima doprinio stvaranju uslova za konkurentnije tržište električne energije. U prošloj godini smo pokrenuli postupak sertifikacije CGES-a za operatora prenosnog sistema električne energije, koji je u aprilu ove godine, uz pozitivno mišljenje Energetske zajednice, uspješno okončan donošenjem odluke RAE, čime smo, između ostalog, potvrdili da nam je mjesto uz razvijene evropske operatore prenosne mreže, istakla je Bracanović.\nOna se osvrnula i na društveno - odgovorno poslovanje naše kompanije, pri čemu je izdvojila finansijsku podršku zdravstvu, odnosno Opštoj bolnici u Pljevljima, Paraolimpijskom savezu Crne Gore, lokalnim zajednicama i dr.\nOna se na kraju zahvalila svojim kolegama i zaposlenima na trudu i posvećenosti, sa željom da se, uz dodatni napor za postizanje ciljeva, nastavi sa radom na unapređenju poslovanja.\nCGES je ovom prilikom proglasio najbolje radnike svih organizacionih cjelina, jer su zaposleni ključni za uspjeh svake kompanije, te razvoj njihovih znanja i vještina nužni su za zajednički napredak.\nIzvršni direktor Dragan Kujović uručio je tom prilikom plakete Sonji Banjević, ispred Ekonomskog sektora, Slobodanki Šehovac iz Sektora za finansijsko planiranje, kontrolu i odnose sa investitorima, Krstu Raduloviću, najboljem radniku NDC-a, Marku Peričiću iz Elektroprenosa, Darku Vukašinoviću, iz Sektora za regulatorne, pravne, kadrovske i poslove međunarodne saradnje i Aleksandru Stijepoviću, iz Kabineta izvršnog direktora.\nTakođe, Izvršni direktor je na kraju uručio plaketu Bošku Popoviću, šefu trafostanice “Ulcinj”, koja je, po ocjeni nadležnih, proglašena najboljom trafostanicom.


Nakon zahtjeva MMF-a: Revizori kontrolišu aktive devet banaka – Magazin Plus\nHome/Privreda/BiH/Nakon zahtjeva MMF-a: Revizori kontrolišu aktive devet banaka\nNakon zahtjeva MMF-a: Revizori kontrolišu aktive devet banaka\nMidhat Send an email 2016-07-27\nMeđunarodni monetarni fond (MMF) je u sklopu priprema za sklapanje novog aranžmana sa BiH polovinom godine zatražio i nezavisnu reviziju najbrže rastućih banaka u BiH, da bi bilo utvrđeno stvarno stanje u njihovim bilansima, prenosi Glas Srpske.\nPropast Bobar banke i Banke Srpske u kratkom roku, konstantan rast nekvalitetnih kredita, mali obim kreditiranja i drugi problemi u bankarskom sektoru, koji su isplivali na površinu upalili su žuti alarm koji ukazuje na potrebu za jačim nadzorom nad bankama, kako stvari ne bi izmakle kontroli.\nU Agenciji za bankarstvo RS su istakli da je u toku detaljni pregled kvaliteta aktive četiri banke sa sjedištem u RS i da će biti obuhvaćeni podaci zaključno sa krajem 2015. godine.\nBanke su obavljanje detaljnog pregleda kvaliteta aktive mogle ugovoriti sa jednom od najvećih revizorskih kuća, odnosno sa „PricewaterhouseCoopers“, „Delloite“, „KPMG“, „Ernest&Young“, kazali su u Agenciji za bankarstvo, ali nisu mogli da otkrivaju koje su se banke našle pod lupom.\nIsta situacija je i u FBiH, gdje su revizori ušli u pet banaka. Prilikom izbora revizorske kuće banke nisu mogle angažovati revizore koji su obavljali redovnu godišnju reviziju njihovih finansijskih izvještaja za prethodnu godinu. Revizorska kuća koja obavlja vanrednu kontrolu neće moći biti angažovana za reviziju finansijskih pokazatelja iste banke u naredne dvije godine.\nRezidentni predstavnik MMF-a u BiH Francisko Parodi kaže da BiH mora preduzeti snažne i blagovremene mjere da bi riješila probleme slabih banaka i finalizovala nove zakone o bankama, koji će biti u skladu sa direktivama EU i Bazelskim standardima.\n„Finansijski sistem je na agregatnom nivou i dalje likvidan, adekvatno kapitalizovan i otporan na šokove. Ipak, još su prisutne neke osjetljivosti kod domaćih banaka, a krediti privatnom sektoru su niski. Zbog toga su se, u okviru mogućeg programa, institucije vlasti saglasile sa osobljem MMF-a u pogledu sprovođenja mjera koje će omogućiti povećanje otpornosti finansijskog sektora i podstaći kreditni rast“, kaže Parodi.\nZagrebački Dinamo blizu prolaza\nFederacija BiH zabilježila veći rast BDP-a od RS-a


Regionalni brend istočne Srbije „Balcanica Superior“ dobio svoj kutak u hotelu „Stara planina“ | Radio Magnum 103 MHz\nHome / Vesti / Regionalni brend istočne Srbije „Balcanica Superior“ dobio svoj kutak u hotelu „Stara planina“\nOdabrani proizvodi sertifikovanih partnera Regionalnog brenda Istočne Srbije „Balcanica Superior“ – Vinarije Matalj i Raj, Timomed, Adonis i Frutimo su dostupni turistima u prodavnici hotela „Stara planina“.\nProizvodi su izloženi na posebno brendiranim policama i prati ih adekvatni promo materijal. RARIS, koji upravlja Regionalnim brendom, vodi razgovore oko sličnih predstavljanja Regionalnog brend Istočne Srbije „Balcanica Superior“ sa par trgovinskih lanaca i turističkih destinacija.\nRegionalni brend Istočne Srbije “Balcanica Superior” je žig garancije koji garantuje kupcima da se radi o određenom stepenu kvaliteta brendiranog proizvoda ili usluge kao i da su oni poreklom iz Istočne Srbije. Žig garancije „Balcanica Superior“ je registrovan kod Zavoda za intelektualnu svojinu sa Ničanskom klasifikacijom (Međunarodna klasifikacije roba i usluga za registraciju žigova).\nStatus „sertifikovanog partnera“ Regionalnog brenda Istoče Srbije „Balcanica Superior“ je do sada dobilo 10 kompanija iz Istočne Srbije. Za ovaj status mogu da konkurišu kompanije koje pružaju usluge smeštaja i pripremanja hrane ili imaju proizvode sa jasnim regionalnim karakterom i koje ispune definisane kriterijume brenda.


Uskoro ugovor sa Srebrenicom za projekte vrijedne 500.000 KM\nHome / Srebrenica•Bratunac / Dešavanja / Uskoro ugovor sa Srebrenicom za projekte vrijedne 500.000 KM\nMinistar spoljne trgovine i ekonomskih odnosa u Savjetu ministara Mirko Šarović očekuje da će u narednih nekoliko dana sa Opštinom Srebrenica biti potpisan ugovor za realizaciju infrastrukturnih projekata vrijednih 500.00 KM.\n“Procedura za implementaciju Odluke Savjeta ministara uvijek traje nekoliko sedmica. Predsjedavajući Savjeta ministara Denis Zvizdić potpisao je odluku koja je na objavi u Službenom glasniku BiH”, naveo je Šarović.\nOn je u izjavi za Srnu pojasnio da je trenutno sve u fazi pripreme za potpis sa Opštinom Srebrenica.\n“Očekujem da se to desi u narednih nekoliko dana. Ugovori se onda prosljeđuju Ministarstvu finansija i trezora BiH na realizaciju”, dodao je Šarović.\nNačelnik opštine Srebrenica Mladen Grujičić izjavio je Srni da nije imao nikakvu zvaničnu komunikaciju s bilo kim iz Savjeta ministara u vezi sa sredstvima koja su obećana za infrastrukturne projekte, prenosi Srna.\n“Nismo dobili nikakva sredstva. Moj prethodnik na poziciji gradonačelnika mi je rekao da se čuo sa predsjedavajućim Savjeta ministara Denisom Zvizdićem i da su mu obećali sredstava za infrastrukturne projekte ukoliko Skupština opštine jednoglasno donese odluku o tim projektaima”, rekao je Grujičić.\nGrujičić je ponovio da smatra da bi bio apsurd da Srebrenica ne dobije novac jer jedan od odbornika Skupštine opštine nije glasao za te prijedloge infrastrukturnih projekata.\nSavjet ministara donio je 4. septembra odluke o izdvajanju sredstava iz klirinškog duga Rusije za zaštitu izvorišta vode u Istočnoj Ilidži, infrastrukturne projekte u Srebrenici, za nabavku objekta za smještaj institucija BiH u Istočnom Sarajevu, finansiranje izgradnje i opremanje objekta arhiva Uprave za indirektno oporezivanje BiH u Mostaru, te podršku projektima kulture, u ukupnom iznosu od 3.650.000 KM.\nOpštini Srebrenica su odobrena sredstava za prioritetne infrastrukturne projekte, utvrđene jednoglasnom odlukom Skupštine opštine Srebrenica u iznosu od 500.000 KM.


Pokazao je da može sve u srpskoj politici | WebTribune\nHome IZBOR Pokazao je da može sve u srpskoj politici\nDa li je dijalog o Kosovu i Metohiji u stvari završen odmah posle najave i to simbolično srpskom podrškom izboru pravog teroriste za premijera lažne države? Predsednik Republike Srbije pokazao je da može sve u srpskoj politici. Potvrdio je svoju snagu i kredibilitet u Briselu i Vašingtonu… „Deklaracija o opstanku srpske nacije“ od početka temeljno relativizovana od zvaničnih krugova, privukla je neophodne reakcije, od kojih su za vladu najznačajnije one od drugosrbijanskih dinosaurusa…\nZašto se neko ko godinama uživa podršku apsolutne i čak, posredno, dvotrećinske većine birača, i dalje ponaša kao partijski aktivista? Kakva je korist za državu i narod stalna potreba da se diskalifikuje i okrivi slaba i razjedinjena opozicija?\nŽivimo u vreme kada su informacije dostupnije nego ikada… Zašto predsednik republike vodi kampanju računajući na birače koji nisu sposobni da provere javne informacije o nedavnim stavovima i događajima? Kako da verujemo u iskrene i rodoljubive namere takvog čoveka? Eto, dok „Srpska lista“ pomaže izbor Haradinaja, kao što je sasvim nedavno omogućila dolazak Hašima Tačija na dužnost predsednika Kosova, on zamera jednom od svojih prethodnika – Borisu Tadiću, zato što se 2012. rukovao sa Tačijem? Tadić, koji je tada već bio bivši predsednik, tvrdio je da se sa Tačijem rukovao samo zato da bi Nikoliću i Vučiću olakšao da sa njim jednom pregovaraju.\nPredsednik Vučić danas govori i o odgovornosti Vuka Jeremića za premeštanje pregovora o statusu Kosova i Metohije sa OUN na EU. Da je bilo drugačije danas ne bi bilo ponižavajućeg Briselskog sporazuma ni srpske podrške Haradinaju i Tačiju ?! Tako isto Mirjana Marković u svojim uspomenama tvrdi da smo pobedili NATO, sačuvali suverenitet, a onda je zli DOS dozvolio preostalim kosovskim Srbima da izađu na izbore za privremene ustanove. Da su se Srbi pravili da ne postoje i da su okupirani, dok naša država njihove okupatore tretira kao vojsku Ujednjenih nacija i sarađuje sa njima… Sve bi, tvrdi da je uverena Mirjana Marković, bilo dobro i u redu.\nPodsetimo se kako je to bilo sa prenosom pregovora… Da, DS je pobedila na izborima tvrdeći da je stupanje u EU prioritet državne politike. Tako danas tvrde i rade i Dačić i Vučić. Uzgred, bilo bi lepo da Vučić otera iz koalicije, u kojoj mu ionako nisu potrebni bar kad je reč o skupštinskoj većini, Dačića i SPS – bez njih ta loša politika vođena od 2008. do 2012. ne bi bila moguća… Srbija je 2008. na izborima, verujem pogrešno, odlučila da ne sledi radikalaniji kurs nepristajanja na jednostrano proglašenu nezavisnost Kosova.\nTražila je savetodavno mišljenje Međunarodnog suda pravde u Hagu. Uspela je da UN pošalju ovo pitanje pred sud, uprkos protivljenju SAD, Britanije i saveznika. Sud je presudio u skladu sa težnjama SAD, ali je Srbija imala rezervnu mogućnost da Generalnoj skupštini OUN-a predloži kakvu god želi razoluciju. Ranije se pokazalo da tamo ima većinsku podršku, a predsedavajući GS OUN bio je libijski (Gadafijev) diplomata.\nRezoluciju, povoljnu po Srbiju, sprečilo je unutrašnje protivljenje. Većina u predsedništvu DS-a, čije je rodoljublje tokom poslednje decenije jako sumnjivo, promenila je stav pod pritiskom iz SAD. Treba reći da je slično stanovište tada zauzela i najveća opoziciona snaga – Srpska napredna stranka. U skuštini su tom prilikom glasali zajedno sa poslanicima koji su podržavali vladu. Evo šta je o svemu tada rekao Aleksandar Vučić.\n„Ne razumem zašto se vlast u Srbiji nije konsultovala sa predstavnicima zemalja Evropske unije i drugih velikih sila o davanju predloga rezolucije koja bi bila prihvatljiva za većinu zemalja u svetu.“ Umesto toga, dodao je on, vlast se koncentrisala na pravljenje rezolucije koja ima male ili gotovo nikakve šanse da dobije većinu u Generalnoj skupštini UN. Vučić je ocenio da će zbog takve politike Vlade, Srbija do kraja godine da doživi kolaps i bankrot, da će ostati bez Kosova i bez stranih investicija, pošto će se posvađati sa celim svetom (…)\n„Šta je smisao – da budemo sami u tome, da nas podrže Uganda i Togo i da ne možemo da nađemo četvrtog. Ne razumem u čemu je reč, sem da su neke glave mnogo usijane“, rekao je Vučić. On je potvrdio novinarima da je ministar spoljnih poslova Vuk Jeremić pozvao lidera SNS-a Tomislava Nikolića da bude jedan od izaslanika Srbije, koji će nositi pismo zemljama koje nisu priznale Kosovo, tražeći od njih da istraju u svom stavu. Nikolić je, prema tvrdnji Vučića, taj predlog odbio jer „nije ničiji kurir“.“ („SNS: Rezolucija Srbije o Kosovu će doživeti poraz“, Blic, 30. 07. 2010.)\nSvaki dalji komentar je nepotreban.


Iskreni Stojke: "Fudbal nigde neće pobeći..." - Sportske.net\nGolman Partizana otvoreno o vanrednoj situaciji.\nSadik ponosan zbog priznanja u LE i zabrinut: "Teško je razmišljati o fudbalu"Bek Partizana se oglasio osmog dana strogog karantinaCrno-belo srce kuca za Srbiju, veličanstven gest Partizana!Podatak za ponos. fudbaler Partizana u idealnom timu Lige Evrope!Bole vas leđa? U Partizanu imaju lek!\n"Sigurno da nedostaje fudbal. Ovo je specifična situacija jer smo stalno u kući i biće čak i duźe od svake naše zimske, odnosno letnje pauze. Najbitnije je zdravlje i svi ćemo ispoštovati odluku nadležnih, a fudbal neće nigde pobeći, biće tu i kad sve prođe", rekao je Stojković, a prenosi sajt kluba.\nRad od kuće nije lak, niti potpun, ali...\n"Ne možemo mnogo da se improvizujemo, dok ne budemo mogli da izađemo napolje. Nemam previše sprava, ali dosta može da se uradi i sa svojom težinom i da vam pomognu neki elementi iz kuće", rekao je Stojković.\nStojković se osvrnuo i na brojku od sedam "večitih" derbija na kojima nije primio gol.\n"Svakako da to imponuje, ali mislim da sada treba da skrenemo pažnju sa fudbala, sada je ovo najbitnija stvar i da se ljudi sačuvaju, pa kada sve prođe pričaćemo o fudbalu", ističe Stojković.\nOn je za kraj potvrdio da su igrači složni da se odreknu dela zarada kako bi se pomoglo u teškom periodu.\n"Apelujem na sve ljude da pomognu na bilo koji način, da li je to finansijski ili tako što će pomoći da se odnese hrana penzionerima ili slično. Ali, najvaźnije da se držimo pravila, da budemo u karantinu i čak i kad je dozvoljeno da što manje šetamo, osim ono što je neophodno za svakodnevni život. Moramo da izdržimo jer što se više budemo pridrźavali, to će brže proći", zaključio je Stojković.


Konkurs za najbolju fotografiju u 2011. godini\nAutor Tribe 27 septembar 2011. Objavljeno u Poslednje Vesti\tPoštovani prijatelji penjači; USPFS otvara konkurs za NAJ fotografiju u 2011. Godini.\nTražimo naj lepšu i naj interesantniju, to jest naj duhovitiju fotografiju u vezi sa sportskim penjanjem. Konkurs se otvara 01. Oktobra i otvoren je do 01. Decembra 2011. Sve...\t2011 Halloween Bouldering Maraton 24h\nAutor Tribe 27 septembar 2011. Objavljeno u Poslednje Vesti\tPozdrav svim ljubiteljima dobrog penjanja, druženja i zabave. Pozivamo Vas da nam se pridružite 29. i 30. oktobra 2011. u najluđem i najuzbudljivijem penjanju, na kojem su neki od vas učestvovali prošle godine. Ovaj put Vas očekuje 101 staza koju treba da savladate, da li ste spremni ?Na raspolaganju imate 24h, koje možete da utrošite kako želite: penjući se do totalnog otkaza, možete malo i da klopate, o spavanju nema diskusije... 2 kolo lige Srbije 2011\nAutor Tribe 23 septembar 2011. Objavljeno u Poslednje Vesti\tPostovani takmicari, u Vrnjackoj Banji se 1 i 2 oktobra odrzava drugo kolo lige Srbije u sportskom penjanju u disciplinama tezinsko i brzinsko penjanje. Nakon odlaganja takmicenja iz opravdanih razloga ipak smo uspeli da predjemo preko svih prepreka i pozovemo Vas da nam se pridruzite i svojim prisustvom ulepsate ovu sportsku manifestaciju.\nIzveštaj ŠAMPIONAT 2011\nAutor Tribe 14 septembar 2011. Objavljeno u Poslednje Vesti\tVikend u Beogradu protekao je u penjačkom raspoloženju. Naime 10 i 11 septembra održao se Šampionat Srbije u sportskom penjanju. Takmičari iz svih krajeva Srbije su se okupili na jednom mestu gde su u toku dva dana penjanja u sve tri disciline pokazali svoje znanje i umeće. Ovaj skup nije samo još jedno takmičenje u nizu, već je skup koji predstavlja dan kada takmičari u jednom trenutku treba da savladaju sve prepreke i dođu do cilja.\n1. Kolo bolder lige USPFS - “Palićki susreti 2011.”\nAutor Tribe 14 septembar 2011. Objavljeno u Poslednje Vesti\tDatum: 24 i 25 septembar 2011.\nLokacija: Velika terasa – Palić\nPrijave: online prijavljivanje ...\t123»Kraj


Okončanje rata u Siriji moguće uz pomoć Rusije - 20.09.2015, Sputnik Srbija\nOkončanje rata u Siriji moguće je samo uz podršku čitave međunarodne zajednice, uključujući Rusiju, izjavio je šef nemačke diplomatije Frank-Valter Štajnmajer... 20.09.2015, Sputnik Srbija\npolitika, vesti, svet, nemačka, sirija\n19:21 20.09.2015 (Osveženo: 16:19 05.10.2015)\n© AFP 2021Keri i Štajnmajer u Vašingtonu\nOkončanje rata u Siriji moguće je samo uz podršku čitave međunarodne zajednice, uključujući Rusiju, izjavio je šef nemačke diplomatije Frank-Valter Štajnmajer nakon razgovora sa državnim sekretarom SAD Džonom Kerijem u Berlinu.\n„Rat u Siriji će se okončati ako međunarodna zajednica, uz učešće Turske, Saudijske Arabije, Irana i Rusije preuzme zajedničku odgovornost. O zajedničkim ciljevima smo danas razgovarali“, rekao je nemački ministar Štajnmajer novinarima.\n„Osećamo ne samo političku, već i moralnu obavezu nakon skoro 5 godina građanskog rata koji je doneo 53 hiljade ubijenih, 12 miliona izbeglica, da se zaustavi krvoproliće u Siriji“, dodao je Štajnmajer.\nUčešće u rešavanju konflikta u Siriji je obaveza Rusije, izjavio je državni sekretar SAD Džon Keri.\n„Rusija treba da učestvuje u procesu rešavanja problema. To je, između ostalog, njena obaveza“, rekao je Keri.\nAmerički diplomata smatra da je „političko rešenje — jedino moguće za sirijsku krizu“.\n„Potpuno je jasno da Asad ne može dovesti Siriju do mirnog rešenja. Ne može se ni zamisliti da teroristička grupacija Islamska država dođe na vlast“, izjavio je američki državni sekretar.


Donacija SZO i Nemačke Kosovu vredna dva miliona evra, Zemaj upozorava partije na antikovid mere tokom kampanje - Kosovo Online\n14. Januar 2021. • 18:19\nSvetska zdravstvena organizacija u saradnji sa Vladom Nemačke donirala je medicinsku opremu vrednu 2.000.000 evra Univerzitetsko kliničkom centru, a ministar zdravlja apeluje na poštovanje mera tokom predizborne kampanje, prenosi Ljajmi.\nVršilac dužnosti ministra zdravlja Armend Zemaj nije izneo detalje o ublažavanju ili ukidanju antikovid mera, iako je situacija na Kosovu realtivno stabilna.\n„Epidemiološka situacija na Kosvu je relativno mirna, ipak treba biti oprezan zbog situacije u regionu. Pre svega treba da održimo kontinuitet sprovođenja i nadzora mera. Razmotrićemo mere o okupljanju i boravku u zatvorenom prostoru, ali tu mere mogu biti samo simbolično ublažene“, naglasio je Zemaj.\nMinsitar zdravlja Kosova pozvao je političke stranke da poštuju antikovid mere, jer javno zdravlje ne sme biti narušeno ni po koju cenu.\n„Imamo praksu sa izbora krajem godine u opštini Podujevo, čak i tada smo distribuirali vodič izrađen na osnovu priručnika za sprečavanje širenja virusa i imamo zajednički protokol sa CIK. Pozivam sve konkurentske političke subjekte i kandidate i sve ostale uključene da imaju na umu da su pandemija i virus opasni. Javno zdravlje mora biti na prvom mestu, bez obzira na izbore “, naglasio je Zemaj.\nNe navodeći datum kada će vakcinacija započeti na Kosovu, vršilac dužnosti ministra zdravlja rekao je da Kosovo ima veliki kapacitet za skladištenje i distribuciju vakcine.\nArmend Zemaj koronavirus vakcina\nVršilac dužnosti ministra zdravlja Armend Zemaj predložio je ublažavanje antikovid mera posle dobrog upravljanja pandemijom na Kosovu, prenosi Reporteri.\nZemaj: Na Kosovu najmanji procenat zaraze u regionu


Medvedev ponovo izabran za predsednika Jedinstvene Rusije - 04.12.2021, Sputnik Srbija\nMedvedev ponovo izabran za predsednika Jedinstvene Rusije\nZamenik predsednika Saveta bezbednosti Rusije Dmitrij Medvedev ponovo je izabran za predsednika stranke Jedinstvena Rusija, odlučeno je na kongresu stranke. 04.12.2021, Sputnik Srbija\nU skladu sa statutom stranke, mandat predsednika Jedinstvene Rusije traje pet godina. Medvedev je na čelu stranke od 26. maja 2012. godine. Kandidatura političara za predsednika stranke jednoglasno je podržana.On je sumirao rezultate rada stranke u poslednjih pet godina. Kako je primetio, rezultati rada stranke jasno su vidljivi ako se pogleda unazad 20, 10 ili čak pet godina.„Partija je odigrala važnu ulogu u očuvanju stabilne ekonomije i socijalne stabilnosti. Delatnost Jedinstvene Rusije bila je usmerena na to da se promene na bolje osete u svakom regionu, gradu ili na selu, da ih oseti svaki čovek... A ovo liderstvo smo potvrdili brigom o građanima u svim regionima zemlje“, naglasio je političar.Oslonac Jedinstvene Rusije su desetine miliona ljudi koji veruju stranci i računaju na nju, kazao je on. „Zaista smo se trudili da radimo kako treba, dokazivali smo to u teškim situacijama“; istakao je Medvedev, dodajući da je u centru tog rada bio i ostao čovek, građanin Rusije, njegovo blagostanje i zdravlje, bezbednost, zaštita njegovih prava i sloboda, razvoj države gde on živi i radi. To je zapisano u programu i statutu organizacije, naglasio je Medvedev.Medvedev je poručio da je glavni cilj Jedinstvene Rusije da u potpunosti ispuni sve obaveze predviđene programom stranke.„To je prvo što će ljudi, naši birači tražiti od nas“, kazao je on.Medvedev je naglasio da je stranka Jedinstvena Rusija i ljudi koji su tu od njenog početka izdržali teška iskušenja te da su preuzeli na sebe odgovornost za rešavanje najtežih, dugogodišnjih problema.Takođe je istakao da nikakve poteškoće nisu sprečile stranku da ispuni praktično sve obaveze iz predizbornog programa iz 2016. godine.\nrusija, politika, dmitrij medvedev, jedinstvena rusija, rusija – politika\n© Sputnik / Ramilь Sitdikov / Uđi u foto-galerijuXX kongres stranke "Jedinstvena Rusija"\nZamenik predsednika Saveta bezbednosti Rusije Dmitrij Medvedev ponovo je izabran za predsednika stranke Jedinstvena Rusija, odlučeno je na kongresu stranke.\nU skladu sa statutom stranke, mandat predsednika Jedinstvene Rusije traje pet godina. Medvedev je na čelu stranke od 26. maja 2012. godine. Kandidatura političara za predsednika stranke jednoglasno je podržana.\n„Veliko hvala, dragi prijatelji, hvala na poverenju“, rekao je Medvedev.\nOn je sumirao rezultate rada stranke u poslednjih pet godina. Kako je primetio, rezultati rada stranke jasno su vidljivi ako se pogleda unazad 20, 10 ili čak pet godina.\n„Partija je odigrala važnu ulogu u očuvanju stabilne ekonomije i socijalne stabilnosti. Delatnost Jedinstvene Rusije bila je usmerena na to da se promene na bolje osete u svakom regionu, gradu ili na selu, da ih oseti svaki čovek... A ovo liderstvo smo potvrdili brigom o građanima u svim regionima zemlje“, naglasio je političar.\nOslonac Jedinstvene Rusije su desetine miliona ljudi koji veruju stranci i računaju na nju, kazao je on. „Zaista smo se trudili da radimo kako treba, dokazivali smo to u teškim situacijama“; istakao je Medvedev, dodajući da je u centru tog rada bio i ostao čovek, građanin Rusije, njegovo blagostanje i zdravlje, bezbednost, zaštita njegovih prava i sloboda, razvoj države gde on živi i radi. To je zapisano u programu i statutu organizacije, naglasio je Medvedev.\nMedvedev je poručio da je glavni cilj Jedinstvene Rusije da u potpunosti ispuni sve obaveze predviđene programom stranke.\n„To je prvo što će ljudi, naši birači tražiti od nas“, kazao je on.\nMedvedev je naglasio da je stranka Jedinstvena Rusija i ljudi koji su tu od njenog početka izdržali teška iskušenja te da su preuzeli na sebe odgovornost za rešavanje najtežih, dugogodišnjih problema.\nTakođe je istakao da nikakve poteškoće nisu sprečile stranku da ispuni praktično sve obaveze iz predizbornog programa iz 2016. godine.\nPutin povodom 20 godina od osnivanja Jedinstvene Rusije: Dokazano da je vodeća partija\n4 Decembar 2021, 12:51


Deda Mraz stigao u "Zračak", košarkaši Zlatibora pozivaju publiku da budu humani - Užicka Republika Press\nDeda Mraz stigao u “Zračak”, košarkaši Zlatibora pozivaju publiku da budu humani\nKorisnici Dnevnog boravka za decu sa smetnjama u razvoju „Zračak“ u Čajetini zajedno sa učenicima osnovne škole „Dimitrije Tucović“u Čajetini, izveli su tradicionalnu Novogodišnju priredbu. Praznično raspoloženje stiglo je među decu i mlade iz Zračka u biblioteku „Ljubiša R. Đenić“ priređena svečanost.\n„Pripreme za Novogodišnju priredbu su trajale oko mesec dana. Njima izuzetno znači ovaj vid rada, oni se osećaju izuzetno korisno i prija im ovaj način funkcionisanja. Izuzetno se raduju gostima i vremenu koje provedu sa ljudima iz lokalne zajednice,“ kaže koordinatorka usluge u Zračku Marina Kutlešić dodajući da se o priredbama dugo priča i da se deca i mladi raduju ovakvim događajima.\nČetrnaestoro korisnika Zračka dobilo je od Deda Mraza paketiće koje su uz Crveni krst darovale škole Dimitrije Tucović, Milivoje Borović i Savo Jovanović Sirogojno.\nInače, priredba je deo aktivnosti koje se sprovode u Zračku kako bi deca i učila nove stvari i stariji se osposobili za samostalan život.\nSvečanostima za korisnike Dnevnog boravka za decu i mlade sa smetnjama u razvoju „Zračak“, pridružuju se i košarkaši Zlatibora odlukom uprave kluba da se ulaz na utakmicu ne plaća.\nZato uoči derbija 15. kola Košarkaške lige Srbije u kome će u nedelju 30. decembra od 17 časova u dvorani Wai Tai ugostiti ekipu čačanskog Borca pozivaju ljubitelje košarke da ih osim u takmičarskom podrže i u humanitarnom karakteru utakmice i da u skladu sa svojim mogućnostima ponesu poklone koji će biti uručeni deci iz Zračka povodom Nove godine.\nČajetinski klub će ovom akcijom upotpuniti praznično raspoloženje u utakmici sa bratskim klubom iz Čačka, koji na Zlatibor dolazi kao lider KLS-a i učinkom od 12 pobeda i jednog poraza.


Fontana u parku Devet Jugovića "šljiska" uskoro, opet je obilazio gradonačelnik - JUGPRESS\nFontana u parku Devet Jugovića “šljiska” uskoro, opet je obilazio gradonačelnik\nPark Devet Jugovića dobio je svoju fontanu, s obzirom da je tu premeštena ona koja se nalazila u centralnom gradskom parkua. Za ove radove je iz gradskog budžeta namenjeno 5,9 miliona dinara. Direktor Javnog preduzeća „Direkcija i urbanizam“, Novica Nikolića, kaže da je cilj ostvaren.\n„Svi oni koji su bili prisutni tokom izvođenja radova su izražavali zadovoljstvo što se fontana sada nalazi u ovom parku. Svu opremu koju smo mogli prebacili smo ovde, odnosno betonske elemente, prebacili smo sav mobilijar, stubove i svetiljke. Mozaik u fontani je nov, uradili smo novu hidroizolaciju, pumpe su one su preuzete iz parka. Fontana je danas očišćena, ostaje da se napuni vodom, a onda je programiramo i puštamo u rad.“\nPočinju i radovi na povezivanju stepeništa parja. Postojeće stepenište iz pravaca Norvežanske, Prvomajske i ulice Devet Jugovića će biti povezano, neasfaltirane staze koje se godinama koriste će biti uređene, a biće izgrađen potporni zid i ograda. Vrednost ovih radova iznosi 2,9 miliona dinara. Do kraja godine će se centralni deo parka preurediti kako bi se napravile dve zasebne staze za trčanje i šetnju. Biće ugrađeni i novi mobilijari, čime će park Devet Jugovića biti kompletno uređen.


Mihajlović: Glavni problem su veze Dačića sa mafijašima\nPotpredsednica Vlade Srbije Zorana Mihajlović ocenila je danas da pitanja kako su snimci sastanaka sadašnjeg ministra spoljnih poslova, nekadašnjeg ministra unutrašnjih poslova Ivice Dačića i Rodoljuba Radulovića dospeli u javnost služe da se skrene pažnja sa pitanja zašto se Dačić sa njim sastajao.\n“Ko to ne vidi, izbegava da se suoči sa glavnim problemom, a to su veze Dačića sa mafijašima”, navodi se u saopštenju iz kabineta potpredsednice Vlade i ministarke građevinarstva, saobraćaja i infrastrukture.\nOna je navela da podržava ministra unutrašnjih poslova Nebojšu Stefanovića i da je potrebna istraga o tome kako su snimci dospeli u javnost, ali i da Dačić neće moći da “pobegne od odgovornosti”.\nNa snimcima koji su juče objavljeni na sajtu Mreže za istraživanje kriminala i korupcije – KRIK, vide se sastanci bivšeg ministra unutrašnjih poslova Ivice Dačića, ljudi iz vrha njegovog kabineta Branka Lazarevića i Vanje Vukića, kao i savetnika za bezbednost Ivice Tončeva, sa Rodoljubom Radulovićem, koji je osuđen zbog šverca kokaina.\nSnimci su napravljeni od 29. novembra 2008. godine do 7. aprila 2009. godine, kada su ljudi koji se vide na njima obavljali najvažnije funkcije u MUP-u.


cena struje Архиве - Energija Balkana\nPočetna » cena struje\nTurska povećava cene energenata\nInflacija u Istanbulu sve više raste. Lira je prošle godine oslabila 44 odsto u odnosu na dolar, nakon septembarskog pada, kada je centralna banka pod pritiskom Erdogana započela seriju agresivnih smanjenja kamatnih stopa. Vlada predsednika Erdogana oštro je podigla cene struje i prirodnog gasa u zemlji za novu godinu.\nU Bugarskoj poskupeo prirodni gas za 30,4 posto\nNa zahtev Bulgargasa, Bugarska regulatorna agencija za energetiku je odobrila povećanje veleprodajne cene gasa. Parlament je prethodno zamrzao cene struje i grejanja do kraja marta, što kompanije koje vrše usluge grejanja stavlja u nezavidan položaj.\nU jeku najava o enormnim povećanjima cena električne energije za privredu u Bosni i Hercegovini, iz Elektroprivrede HZHB dolazi jedna dobra vest.\nSputnjik/Jelica Putniković\t27. decembra 2021.\nNakon što je 21. decembra na evropskim berzama cena gasa dostigla rekordni nivo od oko 2.200 dolara za hiljadu kubnih metara gasa, cena ovog energenta jutros (27. decembar) je „pala“ na nešto više od 1.000 dolara. O tome šta nam je, u ekonomskom smislu, energetska kriza – poksupljenje gasa, kao i električne energije donela i kako će uticati na buduće ekonomske tokove u Srbiji, Evropi i celom svetu u današnjoj „Energiji Sputnjika“ Jelica Putniković razgovara sa Ivanom Nikolićem, direktorom za\nrazvojne projekte u Ekonomskom insitutu i urednikom mesečnog biltena MAT.\nEB\t30. novembra 2021.\nPreduzeća čiji ugovor o snabdevanju električnom energijom sa EPS-om ističe danas do kraja godine će struju plaćati po starim cenama, saopšteno je iz Vlade Srbije. U saopštenju se, takođe, navodi da će utvrđena cena električne energije biti primenjivana do stabilizovanja situacije na referentnoj berzi, bez preciziranja do kada bi to moglo da potraje i kako će se odraziti na poslovanje EPS-a.\nJelica Putniković\t25. januara 2021.


Čekajući novi START : Nova strategija SAD za nuklearno naoružanje | Kliker.info\nČekajući novi START : Nova strategija SAD za nuklearno naoružanje\nAdministracija američkog predsjednika Baracka (Barack) Obame objavila je novu strategiju nuklearnog naoružanja koja ograničava uslove pod kojima bi SAD koristile takvo oružje.Istovremeno, u trećem takvom dokumentu od kraja Hladnog rata, ističe se da će SAD nastaviti da pružaju nuklearnu zaštitu svojim saveznicima, kao što i sada čine. U dokumentu "Revizija nuklearnog stava" (Nuclear Posture Review) nastalom poslije godinu dana pregovora i konsultacija sa savezničkim vladama, naglašava se da će “SAD razmotriti upotrebu nuklearnog oružja samo u ekstremnim situacijama da bi odbranili svoje vitalne interese, ili svoje saveznike i partnere”.Vašington isključuju nuklearni odgovor protiv zemalja koje bi napale SAD biološkim, hemijskim i konvencionalnim oružjem. Međutum, da bi bile pošteđene američkog nuklearnog odgovora moraju da se pridržavaju Sporazuma o neširenju nuklearnog oružja, što zemlje poput Sjeverne Koreje i Irana odbijaju.\nObama je izjavio da će se zemlje koje ne budu poštovale Sporazum o neširešnju nuklearnog oružja, naći još izolovanije.Istovremeno, on je u jučerašnjem intervjuu za Njujork tajms (The New York Times) rekao da se na takve prijetnje može odgovoriti "serijom gradiranih opcija", i kombinacijom konvencionalnog oružja starog i novog tipa. U ovom dokumentu se ističe da je “nuklearni terorizam” neposredna i opasna prijetnja – veća nego što su zemlje koje posjeduju atomsko oružje. Ističe se i da nuklearni program Kine nije transparentan i postavlja se pitanje njenih strateških namjera. Najnoviji dokument je na tragu Obaimnog zalaganja za svijet bez nuklearnog naoružanja.Dokument je objavljen dva dana uoči potpisivanja novog ugovora START u Pragu. Takođe, Barack Obama će sredinom aprila biti domaćin samita o bezbjednosti . Za sredinu maja je zakazana konferencija na kojoj će biti preispitan Ugovor o globalnom spriječavanju širenja nuklearnog naoružanja.\nFokusiranje na nuklearni terorizam\nKingston Rejf (Reif), zamenik direktora vašingtonskog Centra za kontrolu naoružanja kaže za Radio Slobodna Evropa da nije siguran da nova američka strategija može ojačati Obamine argumente da druge zemlje treba ili da smanje nuklearni arsenal ili odustanu od njegovog razvijanja. “Imajući u vidu samit o bezbjednosti sljedeće sedmice kao i konferenciju o neširenju nuklearnog naoružanja, smatram da najnoviji dokument Obamine administracije u suštini nije veliki otklon od status kvoa. To može otežati nastojanje Obamine administracije da dobije podršku drugih zemalja za mjere u cilju eliminacije osjetljivog nuklearnog materijala”. Rejf ističe da novi pristup Vašingtona može imati značajan uticaj na politiku koja ima za cilj smanjenje prijetnje od nuklearnog oružja.“Mislim da je jedna od ključnih oblasti u kojima ovaj dokument nagovještava veliku promjenu u odnosu na prethodne, jeste fokusiranje na sadašnje pretnje američkoj nacionalnoj bezbjednosti, kao što su nuklearni terorizam i širenje nuklearnog oružja prema drugim zemljama”.\nU međuvremenu, ruski ministar inostranih poslova Sergej Lavrov je predočio da će Kremlj iskoristiti klauzulu o povlačenju iz novog sporazuma START ukoliko, kako je rekao, SAD ugroze sadašnji nuklearni balans.“Kada i ako naša procjena primjene ovih američkih planova pokaže da su dostigli nivo strateškog raketnog odbrambenog sistema – I ako se ispostavi da to predstavlja prijetnju ruskim strateškim nuklearnim snagama – onda ćemo imati pravo da se povučemo iz sporazuma (START)”. Bijela kuća planira da pozove Rusiju da počne pregovore o ograničenju upotrebe nuklearnog oružja kratkog dometa, oblasti u kojoj Rusija ima prednost. Nakon toga, prema nezvaničnim informacijama, Vašington želi razgovore o “nerazmještenom” nuklearnom oružju. Riječ je o hiljadama raketa kratkog i dugog dometa koje se drže u rezervi i nisu odmah spremne za upotrebu.Ovo bi uslijedilo nakon što u četvrtak američki i ruski predsjednici Barak Obama i Dmitrij Medvedev potpišu u Pragu novi sporazum o ograničenju nuklearnog naoružanja “Novi START".Inače, tokom posjete Pragu, Obama će učestvovati i na mini samitu sa liderima novih članica Evropske unije, plus hrvatskom premijerkom Jadrankom Kosor. (Kliker.info-RSE)


Sufinansiranje učešća istraživača u projektima FP7 Sufinansiranje učešća istraživača u projektima FP7 – Personal magazin\nU Budimpešti se 22. januara 2009. održava sastanak „Dan predloga projekata“ (ICT Proposers’ Day). Skup je namenjen istraživačima koji nameravaju da učestvuju u projektima EU iz oblasti informatike u programu…\nU Budimpešti se 22. januara 2009. održava sastanak „Dan predloga projekata“ (ICT Proposers’ Day).\nSkup je namenjen istraživačima koji nameravaju da učestvuju u projektima EU iz oblasti informatike u programu FP7 (Sedmi okvirni program).\nMinistarstvo za telekomunikacije i informaciono društvo finansijski će podržati učešće 20 istraživača na “Danu predloga projekata“, u okviru programa podrške našim istraživačima, institucijama i IKT kompanijama za uključivanje u projekte FP7.\n“Dan predloga projekata“ je glavni događaj Evropske komisije za umrežavanje istraživača i uspostavljanje partnerstava u cilju podnošenja projekata za aktuelne pozive, za tematsku oblast informaciono-komunikacionih tehnologija (IKT). Skup organizuju Generalni direktorat za informaciono društvo i medije Evropske komisije u saradnji sa Nacionalnom kancelarijom za istraživanje i tehnološki razvoj Mađarske.\nOrganizatori Dana predloga projekata su obezbedili onlajn platofmu za umrežavanje koja omogućava učesnicima da predstave svoje projektne ideje, ekspertizu, profile organizacija ili kompanija i da se upoznaju i povežu sa ostalim učesnicima.\nPoziv za prijavu za finansijsku podršku MTID-a otvoren je za sve istraživače, istraživačke organizacije i kompanije koje žele da se aktivno uključe u FP7. Finansijska podrška uključuje: prevoz minibusom Beograd – Budimpešta – Beograd i pokrivanje troškova noćenja. Istraživači su obavezni da sami obezbede vizu. Da bi se konkurisalo za ovu podršku neophodno je da zainteresovani na sajtu www.mtid.gov.rs Izvrše registraciju na veb sajtu Dana predloga projekata.\nSufinansiranje učešća istraživača u projektima FP7 was last modified: January 9th, 2009 by Redakcija\nKonferencija za novinare povodom procesa digitalizacije u Srbiji


promet nepokretnosti - BGnekretnine blog\nPosts Tagged ‘promet nepokretnosti’\nPromene u trgovini nekretninama: Od 15. septembra pre kupovine stana sledi “skeniranje” kupca11 Sep\nSva preduzeća u Srbiji koja se bave prometom nepokretnosti moraće od 15. septembra da primenjuju posebne smernice za procenu rizika od pranja novca i finansiranja terorizma. Na ovaj dokument svoj paraf je stavio ministar trgovine, turizma i telekomunikacija Rasim Ljajić 4. septembra, objavilo je ...\nNeoporezovana svaka deseta nekretnina22 Nov\nNa gotovo svaku desetu nekretninu u Srbiji vlasnik ne plaća porez. Broj nepokretnosti obuhvaćenih oporezivanjem imovine u periodu između 2014. i 2016. godine znatno se povećao i to za 27 odsto, ali lokalne poreske administracije procenjuju da je i dalje neoporezovano njih oko 12 odsto. To je pokazalo ...\nUgovore o prometu nepokretnosti mogu da sačinjavaju i advokati i građani31 Oct\nIzmenama Zakona o javnom beležništvu koje su, 30. oktobra 2014. godine, usvojene u Vladi, biće omogućeno da, pored javnih beležnika, ugovore o prometu nepokretnosti sačinjavaju i advokati i građani, uz solemnizaciju kod javnog beležnika. To znači da se ugovori o prometu nepokretnosti mogu sačinjavati ...


Merkel nakon sastanka sa Tačijem: Kosovo da se bori protiv korupcije, smanjiti nezaposlenost | KoSSev\nMerkel nakon sastanka sa Tačijem: Kosovo da se bori protiv korupcije, smanjiti nezaposlenost\nČetvrtak 10. maj 2018, 10:35\nIzvor: Gazeta Express (Tekst je izvorno preveden sa engleskog, sinoćno izdanje)\nObraćajući se medijima nakon sastanka, Merkelova je rekla da je Nemačka saveznik Kosova, podržavajući put integracije u Evropsku uniju. Ali, ona je pozvala kosovske lidere da učine više u borbi protiv organizovanog kriminala i korupcije.\n"Imamo mnogo nerešenih pitanja, ali postoje poboljšanja na putu ka EU. Želim da naglasim na Dan Evrope da imamo pred sobom mnogo izazova, a izazovi koje bi trebalo da se reše su borba protiv korupcije, visoki stepen nezaposlenosti," rekla je Merkelova.\nKada je u pitanju dijalog između Kosova i Srbije koji pomaže EU, Merkel je dodala da ovaj dijalog nije jednostavna tema, napominjući da je bilo pozitivnih događaja u tom pravcu.\n"Dosadašnji sporazumi trebalo bi da budu sprovedeni," rekla je Merkelova.\nPredsednik Kosova je rekao da sastanak sa kancelarkom Merkel potvrđuje prijateljske odnose između Kosova i Nemačke. On je rekao da je Kosovo kao mlada zemlja u Evropi obavezna da doprinese miru i stabilnosti u regionu Zapadnog Balkana.\n"Normalizacija odnosa između Kosova i Srbije je od vitalne važnosti," rekao je Tači i dodao da bi svi sporazumi postignuti tokom dijaloga koji olakšava EU trebalo da sprovedu obe zemlje, prenosi Gazeta Express.\n"Moja poruka je da je Kosovo spremno da otvori novo poglavlje, da napravi konačan korak u dijalogu sa Srbijom i postigne sporazum," rekao je Tači.\nOn je rekao da završna faza dijaloga sa Srbijom neće biti laka, napomenuvši da je to jedina njihova alternativa za napredovanje. On je rekao da bi konačni sporazum trebalo da dovede do obostranog priznanja, rekavši da će to omogućiti i Kosovu i Srbiji otvaranje novih poglavlja na putu za integraciju u EU.


Ustav blokira Vojvodinu | Autonomija\nUstav blokira Vojvodinu\nUstav je kočnica i za EU\nPredstavnici koalicije nevladinih organizacija Građanska Vojvodina kritikovali su večeras Ustav Srbije i ocenili da je on kočnica evropskim integracijama Srbije i ostvarenju autonomije Vojvodine.\nDirektor Centra za regionalizam Aleksandar Popov rekao je na novogodišnjem koktelu Građanske Vojvodine da referendum o Ustavu Srbije nije prošao u Vojvodini, jer su Vojvođani prepoznali da je on kočnica decentralizaciji države i ostvarenju pune autonomije Vojvodine.\nSnežana Ilić iz Centra za razvoj civilnog društva kazala je da je vreme pokazalo da je aktuelni “tropartijski” ustav nije ispunč io kriterijum legitimiteta i demokratskih standarda.\nPredsednik Nezavisnog društva novinara Vojvodine Dinko Gruhonjić rekao je da je u vreme donošenja Ustava Srbije bio veoma sužen medijski prostor za kritičare ustava i ocenio da je medijski prostor danas, pet godina nakon usvajanja tog akta, još suženiji, a medijske slobode na još nižem nivou.\nGrađansku Vojvodinu čine Centar za regionalizam, Centar za razvoj civilnog društva, Nezavisno društvo novinara Vojvodine, Građanska akcija, Panonija, Otvoreni licej, Zelena mreža Vojvodine i Helsinški odbor za ljudska prava u Srbiji.


Krstić odveo Netse u polufinale Istoka, "majstorica" u Finiksu\nPosle utakmica odigranih u četvrtak uveče, poznata su još dva tima koja će igrati u polufinalu konferencije NBA plej-ofa. Nju Džersi je trijumfovao u Indijanapolisu i eliminisao Pejserse rezultatom 4-2, baš kao i Majami, koji je na identičan način okončao seriju sa Bulsima. S druge strane, u duelu između Sansa i Lejkersa, odlučiće sedmi meč, sutra uveče u Finiksu.\nKobi Brajant je pružio najbolju plej-of partiju u karijeri, ubacio 50 poena, 12 od ukupno 13 koševa svog tima u dodatnih pet minuta, ali su Finiks Sansi posle produžetka uspeli da savladaju Lejkerse u "Stejpls Centru" - 126:118 (106:105) i vrate prednost domaćeg parketa u seriji. Tim Tomas je doneo produžetak, posle greške domaćih, koji su mogli da naprave faul jer još nisu bili u bonusu, a u ekstra periodu pomogli su mu Šon Merion i Boris Dijao sa po šest poena. Najefikasniji pojedinac u pobedničkom timu bio je Stiv Neš sa 32 poena (13 asistencija), a 20 i više postigli su Merion (20, 12 skokova), Tomas (21, 10 skokova) i Barbosa (22).\nDvejn Vejd je uprkos povredi kuka pružio vrlo dobru partiju, ubacio 23 poena, uz 6 asistencija, ali je ključ pobede Hita u Čikagu – 113:96, bio raspoloženi Šakil O'Nil. Po mnogima najdominantniji košarkaš NBA lige uspeo je da izbegne problem sa ličnim greškama i pružio najbolju partiju u seriji sa 30 poena, 20 skokova i 5 asistencija. U sledećoj rundi tim sa Floride imaće prednost domaćeg parketa protiv Nju Džersi Netsa.\nIndijana je za razliku od Bulsa, namučila Netse u šestoj utakmici serije, uprkos još jednom izostanku Peđe Stojakovića, Džefa Fostera, Džamal Tinzlija i Skota Polarda, a nekadašnji košarkaš Nju Džersija, Entoni Džonson, ubacio je rekord karijere – 40 poena i zamalo sam napravio preokret. Nenad Krstić bio je u problemu sa penalima veći deo meča, ali je opet ubacio 17 poena (7-11, -, 3-3), od čega 9 u poslednjoj četvrtini, a pet u poslednja dva i po minuta. Njegova dva slobodna bacanja 15 sekundi pre isteka vremena i teoretski su obezbedila trijumf Netsima - 96:90. Za 25 minuta Krstić je imao i 4 skoka, 2 ukradene lopte i jednu asistenciju.\nIndijana – Nju Džersi 90:96 (2-4)\n(Džonson 40, 5 sk, 5 as, O'Nil 21, 6 sk, Grejndžer 13, 5 sk – Krstić 17, 4 sk, 2 ukr. lop, Džeferson 30, 6 sk, Karter 24, 7 as, 5 sk, Kid 8, 12 sk, 11 as)\nČikago – Majami 96:113 (2-4)\n(Hajnrik 23, 6 as, Gordon 21, Nosioni 20, 5 sk, Deng 12, 6 sk, Pargo 10 – O'Nil 30, 20 sk, 5 as, Vejd 23, 6 as, Pouzi 18, 7 sk, Haslim 17, 14 sk, Voker 12)\nL. A. Lejkers – Finiks 118:126 (3-3)\n(Brajant 50, 8 sk, 5 as, 7 izg. lop, Odom 22, 11 sk, 9 as, 5 izg. lop, Braun 17, 9 sk, Džordž 14, Volton 10, 5 sk – Neš 32, 13 as, Barbosa 22, Tomas 21, 10 sk, Merion 20, 12 sk, 4 as, 4 ukr. lop, Dijao 19, 7 as, Džons 10, 5 sk)


SAD: Sukobi sa Rusijom i posle Putina - 22.06.2015, Sputnik Srbija\nSAD: Sukobi sa Rusijom i posle Putina\nMinistar odbrane SAD Ešton Karter izjavio je da će se konfrontacija SAD i njegovih saveznika sa Moskvom nastaviti i nakon povlačenja Vladimira Putina sa čela... 22.06.2015, Sputnik Srbija\n08:00 22.06.2015 (Osveženo: 16:19 05.10.2015)\nMinistar odbrane SAD Ešton Karter izjavio je da će se konfrontacija SAD i njegovih saveznika sa Moskvom nastaviti i nakon povlačenja Vladimira Putina sa čela ruske države, preneo je Rojters.\n„Procene o kojima govorim zasnovane su na očekivanjima da Rusija ne može da se promeni ni za vreme Putinove vlasti niti nakon njega“, citira agencija šefa Pentagona koji je juče krenuo u evropsku turneju.\nNa pitanje, da li će Putin promeniti svoju politiku, šef Pentagona je odgovorio da se tome nada, ali da u to trenutno ne veruje.\nSredinom nedelje u Briselu će se okupiti ministri odbrane Alijanse koji će razmatrati neke tajne dokumente koje je pripremila komanda NATO-a. Zapadna vojna Alijansa namerava pažljivo da proanalizira realne mogućnosti nuklearnog potencijala Moskve.\nKao povod je poslužilo saopštenje Vladimira Putina da Rusija namerava da u bliskoj budućnosti popuni svoj vojni arsenal sa 40 novih interkontinentalnih balističkih raketa, sposobnih da eliminišu čak i najsavremenije sisteme protivraketne odbrane.


Trampova vinarija traži više stranih sezonskih radnika - Sputnjik Srbija\n07:12 14 April 2021\nTrampova vinarija traži više stranih sezonskih radnika\n00:25 21.03.2017 Preuzmite kraći link\nVinarija u Virdžiniji, u vlasništvu Erika Trampa, sina američkog predsednika Donalda Trampa, objavila je oglas u kom traži strane radnike za branje grožđa.\nKako javlja „Dejli“ progres, vinarija je objavila oglas u kome traži 29 sezonskih radnika putem saveznog H-2A viza programa, prenosi AP.\nList navodi da je ta oblasna vinarija u vlasništvu sina čoveka koji poziva poslodavce da zapošljavaju Amerikance.\nViza program H-2A omogućava poljoprivrednim poslodavcima, koji imaju manjak domaćih radnika da dovode strane radnike u SAD za obavljanje poljoprivrednih poslova ili drugih privremenih ili sezonskih usluga.\nPoslodavci kažu da ne mogu da nađu dovoljan broj građana SAD koji bi obavljali te poslove.\nList navodi i da su još najmanje tri vinarije objavile oglas da traže strane radnike.\nVinarija Trampovog sina nije odgovorila na zahtev da prokomentariše slučaj.\nvinarija, Erik Tramp


Mladima se savetuje da ne konzumiraju alkohol, zbog toga što se lošije nose sa fizičkim i psihičkim posledicama koje alkohol uzrokuje.\nIsta količina alkohola će imati mnogo jači efekat na organizam deteta ili mlade osobe, nego na odraslu osobu, jer se njihova tela nalaze u procesu rasta i razvoja.\nUpravo je ovo razlog zašto postoje zakoni koji postavljaju starosnu granicu za kupovinu alkohola u prodavnicama ili barovima.\nU našoj zemlji, licima mlađim od 18 godina, zabranjena je prodaja, služenje i poklanjanje alkoholnih pića, a trgovac nije dužan da proda ili usluži alkoholno piće dok mu potrošač ne omogući uvid u važeću ličnu kartu, pasoš ili vozačku dozvolu.\nPošto alkohol odlazi direktno u krvotok njegov uticaj na reakcije je vrlo brz: refleksi se usporavaju, vidokrug se smanjuje a raste sklonost ka potcenjivanju rizika i opasnosti. Iz ovog razloga postoje ograničenja za vožnju pod uticajem alkohola. Osnova tih mera jeste koncentracija alkohola u krvi (meri se gramima etanola po litri krvi). Kod nas je, prema zakonu o saobraćaju, dozvoljen maksimum od 0,2 promila (tj. 0,02g na 100ml krvi), uz izuzetak određenih, posebnih kategorija, vozača kod kojih uopšte nije dozvoljeno prisustvo alkohola u krvi.\nU proseku svako piće povećava etanol u krvi za 0,02 do 0,03g, tako da dozvoljeni zakonski limit biva veoma brzo dostignut. Koncentracija alkohola u krvi zavisi od godina i pola osobe koja pije, da li je osoba prethodno jela i drugih faktora.\nUkoliko osoba jede dok konzumira alkohol, hrana će usporiti apsorpciju alkohola, ali neće moći da ubrza razlaganje alkohola. Ovo znači da ukoliko je osoba prekomerno konzumirala alkohol uveče, sutradan ujutru i dalje može imati visok procenat alkohola u krvi.\nAlkohol i njegova proizvodnja jasno su definisani zakonima i propisima. Ovde vas upoznajemo sa najznačajnijim zakonskim propisima u Srbiji koji se odnose na alkohol i konzumaciju alkohola.\nUobičajene zablude o alkoholu\nLjudi alkohol piju vekovima, a tokom tog dugog perioda nastajale su i brojne zablude. Evo nekih uobičajenih zabluda za koje su mnogi od nas čuli.


KORONA RASULO U NBA LIGI: Adam Silver otkrio da li će suspendovati sezonu\nKOŠARKAŠKA NBA liga nema planove o uvođenju pauze zbog rasta broja zaraženih korona virusom, izjavio je komesar lige Adam Silver.\n- Razmatramo sve opcije, ali nije mi jasno koja bi logika bila da sada uvedemo pauzu. Nalazimo se u situaciji za koju smo znali da će biti ovakva još pre nekoliko meseci. Znali smo da virus nećemo izbrisati i da moramo naučiti da živimo s njim - rekao je Silver za ESPN.\nZbog korona virusa od prošle sedmice odloženo je sedam utakmica, a 84 igrača iz 20 ekipa nalazi se u zdravstvenom protokolu.\nPOKLONIO SE NOVAKU: Đoković dobio veliku pohvalu, ovakve reči mu rival nikada nije uputio\n22. 12. 2021. u 11:52\nkošarka NBA liga Adam Silver korona virus


Brus ONLINE - Opštini Blace podrška od 3,8 miliona dinara za sanaciju divljih deponija na javnim površinama\nOpštini Blace podrška od 3,8 miliona dinara za sanaciju divljih deponija na javnim površinama\nBlace 28.08.2021. Predsednik Opštine Blace Ivan Burgić, juče je u Ministarstvu za zaštitu životne sredine potpisao Ugovor o sufinansiranju realizacije projekta prevencije nelegalnog odlaganja otpada i uklanjanje u 2021. godini.\nVrednost projekta koji se odnosi na sanaciju divljih deponija na javnim površinama iznosi 4.816.800,00 dinara. Ministarstvo je u potpunosti podržalo opštinski projekat, i sufinansiraće ga sa 3.853.440,00 dinara, dok preostali iznos sredstava opština finansira iz sopstvenog budžeta.\nPredsednik Opštine Blace Ivan Burgić, ovom prilikom, sastao se i razgovarao sa ministarkom Irenom Vujović o ekološkim problemima i projektima blačke opštine.\nPredmet ovog projekta je sanacija 26 divljih deponija na javnim površinama, prema podnetom zahtevu koji je sastavni deo potpisanog ugovora.\nU prethodnom periodu, Opština Blace je zaključila još jedan ugovor kod ovog ministarstva za realizaciji projekta očuvanja i zaštite zemljišta kao prirodnog resursa u 2021. godini koje je resorno ministarstvo sufinansira sa 3.000.000,00 dinara.


Iako sam zakazala dva meseca ranije, ni to nije značilo da će pregled biti obavljen na vreme. da li postoji rok u kome je zdravstvena ustanova dužna da mi omogući pregled?\nDa bi odgovorili precizno na ovo pitanje moramo da znamo da li je u pitanju pregled kod izabranog lekara ili specijalističko-konsultativni pregled.\nUkoliko je u pitanju prvi slučaj izabrani lekar je dužan da osiguranom licu pruži hitnu zdravstvenu zaštitu odmah, bez odlaganja, a zdravstvenu zaštitu koja nije hitna dužan je da pruži najkasnije u roku od 15 dana od dana javljanja osiguranog lica u zdravstvenu ustanovu. Ako izabrani lekar ne može da pruži osiguranom licu zdravstvenu zaštitu koja nije hitna u roku od 15 dana, zdravstvena ustanova je dužna da osiguranom licu obezbedi zdravstvenu zaštitu kod drugog lekara u istom roku.\nKod drugog slučaja situacija je drugačija. Zdravstvena ustanova je dužna da zakaže specijalističko-konsultativni i dijagnostički pregled za koji nije propisano utvrđivanje liste čekanja, najkasnije u roku od 30 dana od dana javljanja osiguranog lica zdravstvenoj ustanovi sa lekarskim uputom ukoliko pregled nije hitan i ako se u zdravstvenoj ustanovi ne može obaviti odmah po javljanju osiguranog lica na pregled. Osiguranom licu koje ne može da bude primljeno na zakazani pregled u roku od 30 dana, zdravstvena ustanova je dužna da na lekarskom uputu upiše i pečatom overi datum zakazanog pregleda ili da mu izda pisanu potvrdu. Potvrda sadrži pismenu informaciju zdravstvene ustanove o razlozima zbog kojih osigurano lice nije primljeno na pregled. Osigurano lice kome je na lekarskom uputu upisan datum zakazanog pregleda, odnosno izdata potvrda, može da obavi potreban pregled u privatnoj praksi ili u dopunskom radu u zdravstvenoj ustanovi. Posebno napominjemo da posle obavljenog pregleda imate pravo da podnesete matičnoj filijali RFZO-a zahtev za refundaciju troškova za pružene zdravstvene usluge u privatnoj praksi, odnosno dopunskom radu u zdravstvenoj ustanovi.\nTreba imati u vidu i član 29. Zakona o pravima pacijenata ("Sl. glasnik RS", br. 45/2013), koji je preuzet iz Rimske povelje, a koji se odnosi na poštovanje pacijentovog vremena


Naslovna Fudbal Nije ni moglo drugačije: Zvezda prva pre kraja\nFudbaleri Crvene Zvezde obezbedili su prvo mesto pred plej-of i pre poslednje utakmice, odnosno susreta 30. kola Superlige, a sada je poznat i raspored utakmica u preostalih sedam rundi.\nCrveno-beli sa liderskog mesta dočekuju podelu bodova, koje su obezbedili još ranije bez obzira na ishod duela sa Proleterom koji je savladan sa 4:0.\nKako su pre ovog meča na Marakani odigrane sve preostale utakmice 30. kola domaćeg prvenstva, poznat je i put izabranika Vladana Milojevića u borbi za odbranu titule.\nU prvom kolu plej-ofa, odnosno ukupno 31, fudbaleri Zvezde dočekaće drugoplasirani Radnički iz Niša 13. aprila. Narednog vikenda, prema planu 21. aprila, Crveno-beli idu u goste Čukaričkom.\nNakon toga se igra u ritmu sreda-vikend, što znači da će šampion Srbije u 33. kolu dočekuje večitog rivala. Posle Uskrsa, 1. maja, naši fudbaleri bi trebalo da gostuju ekipi Vojvodine na “Karađorđu”.\nČetiri dana kasnije na programu bi trebalo da bude 35. kolo, odnosno peta runda plej-ofa i tada će na Marakani crveno-beli dočekati petoplasiranu Mladost iz Lučana.\nPoslednje prvenstveno gostovanje u domaćem prvenstvu trebalo bi da bude Proleteru 11. maja, dok je poslednji superligaški meč zakazan za 19. maj na Marakani protiv Napretka.\nPodsetimo, Crvena zvezda kao prvoplasirana u plej-ofu ima četiri utakmice na svom terenu i tri u gostima, a drugoplasiranu i trećeplasiranu ekipu dočekujemo na stadionu „Rajko Mitić“.\nTABELA ZA PLEJ-OF\n6. Napredak 30 10 11 9 32:25 21\nPrethodni tekstNa kraju prema očekivanjima – Zvezda i Budućnost na istom mestu u isto vreme\nSledeći tekstČelsi nije Milvol, ali ni Vest Hem nije Arsenal: Londonski derbi koji nije derbi\nMILVOKI NAPRAVIO BREJK ZA PREOKRET Bogdanović promašio 13 šuteva u porazu Atlante


RTS :: Vojska Srbije u Nišu predstavila tenkove T-72 MS\nDruštvo Vojska Srbije u Nišu predstavila tenkove T-72 MS\nsubota, 28. nov 2020, 12:03 -> 13:25\nVojska Srbije predstavila je savremene tenkove T-72 MS, koje nam je donirala Rusija. Prikazu u niškoj kasarni "Mija Stanimirović" prisustvovali su i predsednik Aleksandar Vučić, najviši vojni zvaničnici, ambasador Rusije u Srbiji Aleksandar Bocan-Harčenko.\nPredsednik Srbije Aleksandar Vučić izjavio je da će tenkovi T-72 MS koje smo dobili od Rusije znacajan pomak za našu kopnenu vojsku i da će doprineti većoj borbenoj gotovosti Vojske Srbije.\nVučić je, nakon prikaza savremenih tenkova T-72 MS u niškoj kasarni "Mija Stanimirović", zahvalio Rusiji i njenom predsedniku Vladimiru Putinu na toj donaciji.\nPredsednik Srbje je rekao da je danas predstavljeno 11 novih tenkova T-72 MS u Nišu koji imaju mnogo snažniju balističku zašstitnu, to jest oklop, kao i bolje upravljenje odnosno navigaciju.\nPodsetio je da smo dobili i 10 oklopnih vozila BRDM2 i dodao da će Srbiji biti isporučeno iz Rusije tih oklopnjaka i tenkova T-72 MS\nVučić je naglasio da je cilj da još osnažimo našu vojsku i poziciju vojne neutralnost, kako bi mogli da odvratimo svakog potencijalnog agresora na našu zemlju.\nMoguće dodatno uvećanje plata za vojnike\nPredsednik Vučić najavio je danas mogućnost dodatnog, vanrednog povećanja plata za pripadnike vojske u 2021, pored povećanja od pet odsto, koje će dobiti ceo javni sektor, pa i zaposleni u Vojsci.\nVučić je takjođe najavio nastavak rešavanja stambenog pitanja za pripadnike službi bezbednost, po još boljim uslovima od dosadašnjih.\n"Uvek imamo odliv ljudi zbog nižih plata nego u privredi i na drugim mestima, gledaćemo da napravimo vanredno povećanje plata posebno za vojnike, razvodnike, desetare, kao i podoficire, da osnažimo njihovu motivaciju da ostanu u vojsci, kao i davanje i obezbeđivanje stambenog prostora pod najpovoljnijim mogućim uslovima", napominje Vučić.\nIzrazio je zadovoljstvo borbenošću pripadnika naše vojske i svima koji se trude da sačuvaju ugled srpske vojske i koji su u nelakim uslovima ostajali tu i bili na braniku svoje otadžbine.\n"Očekujemo da već u toku 2021. osim onih pet odsto, koje će dobiti svi u javnom sektoru, za same vojnike obezbedimo veća primanja, a da li ćemo uspeti u ovim teškim uslovima kovida i ekonomske krize u svetu, nadam se da hoćemo. Računice do danas pokazuju da hoćemo", naglasio je Vučić.\nOstaje, dodaje, da kupimo još protivoklopnog oružja, a razmatramo i ono što je od ključnog značaja, a to su optoelektronska sredstva za ometanje tuđih delovanja.\n"Ne samo da mi njima ne dopustimo da nas vide, već da prvi reagujemo. Prvi put smo uveli dronove u vojsku naroužane bomamba, koji su za ofanzivna dejstva", napomenuo je Vučić.\nBocan-Harčenko: Početak nove faze vojno-tehničke saradnje\nAmbasador Rusije u Srbiji Aleksandar Bocan-Harčenko izrazio je u Nišu zadovoljstvo što se, kaže, stabilno realizuju planovi u ugovori između Rusije i Srbije i dodao da će dve zemlje nastaviti saradnju u vojnoj i vojno-tehničkoj sferi.\n"Uvek smo prezadovoljni kada su naša saradnja i plodovi naše saradnje vidljivi kao što su danas", rekao je Bocan-Harčenko.\nNavodi da je Rusija zadovoljna što se uzastopno, stabilno realizuju planovi i ugovori između predsednika Srbije i Rusije, u svim oblastima, kao i u ovom koji se odnosi na daje jačanje vojne sposobnosti Srbije.\nKako je rekao, ovo nije kraj saradnje, već početak nove faze u vojnoj i vojno-tehničkoj sferi Srbije i Rusije.\n"Rusija će rado nastaviti isporuke i oklopnih vozila i drugih vrsta naoružanja da Srbija ucvršćuje suverenitet, neutralni status i nezavisnostonst, neotuđivi deo svakog suverenitat što mi poštujemo", rekao je Bocan-Harčenko.\nPrimetio je da je danas na prikazu u Nišu moglo da se vidi i srpski proizvod, samohodna haubica "Nora", koja je, kako je istakao, vrhunski atriljerijski sistem, na veoma visokom tehnološkom niovu.\n"Zadovoljni smo da Srbija, uz razvoj vojno-tehničke saradnje sa Rusijom, na najbolji mogući način razvija svoju industriju, privredu i vojno-tehničku proizvodnju", rekao je Bocan-Harčenko.


Sanja Marić pobednica Krosa RTS-a | 013 info\nFoto: AK „Tamiš"\nSanja Marić pobednica Krosa RTS-a\nPančevo, Pon, 24/10/2016 - 12:27\nAtletski klub „Tamiš" je uspešno okončao ovogodišnju seriju Krosa RTS-a nastupom na Krosu u Požarevcu. Na tri takmičenja osvojeno je ukupno 10 medalja, a učestvovalo je četiri atletičara. Trener Zoran Kocić je ovog puta poveo 5 takmičara koji su osvojili tri medalje.\nStefan Marić je osvojio treće srebro i tako postao vicešampion za dečake drugog razreda. Sanja Marić je, iako veoma bolesna, osvojila zlato i postala ukupni pobednik Krosa RTS-a za 2006. godiste. Ana Dragojevic je takođe u kategoriji devojcica 5. razreda osvojila treće srebro i postala vicešampionka Krosa RTS-a. Marija Mrkela je zauzela četvrto mesto, a zapažen uspeh imala je i Anja Marić.\n– Prezadovoljni smo ovogodišnjim učešćem na Kros seriji RTS-a i još jednom smo potvrdili kakve kvalitete posedujemo, jer ova serija kroseva predstavlja najmasovnije atletsko takmičenje ne samo kod nas nego i na Balkanu, ocenio je Aleksandar Dragojević, član UO Atletskog kluba „Tamiš”.\nAK Tamiš atletika sport Pančevo kros RTS-a\nNesvakidašnji uvozni nameštaj u salonu nameštaja Geppetto\nPANČEVO: „Gazprom” donirao moderno dečje igralište u parkiću kod Gradske biblioteke\nPANČEVO: Vojnik se ubio na straži\nFrilenseri traže leks specijalis i izmenu Zakona o radu\nZaštitnik građana pokrenuo postupak kontrole zbog retroaktivne naplate poreza\nOd februara veće novčane naknade za nezaposlene\nPotpisan protokol o saradnji Filmskog centra Srbije, Radio-televizije Srbije i Telekoma Srbija\nViše ne treba PCR test za putnike iz Bugarske koji ulaze u Srbiju\nPANČEVO: U decembru 2020. Zelenilo obavilo 176 sahrana - duplo više nego decembra 2019.\nKradljivac kablova uhvaćen da vozi auto-putem drogiran\nINSTITUT ZA JAVNO ZDRAVLJE VOJVODINE: Očekuje se dalji postepen pad broja aktivnih slučajeva\nRužić: Sistem spreman za nastavak školske godine, niko nije krio podatke o broju zaraženih predavača\nStiže nova pomoć za građane: Zaposlenima od 32.000 do 48.000 dinara, novac će dobiti i nezaposleni\nVakcine protiv kovida: Ko može da primi "Fajzerovu", a ko "Sputnjik"\nKon: Mere ne bi trebalo popuštati bar do kraja januara\nPANČEVO: Istraga o 108,5 miliona dinara štete gradskoj Apoteci i dalje traje\nBrnabić: U subotu se vakcinišu stariji od 75 godina koji su se prijavili\nPANČEVO: Od tajlandskih papričica iz Venecije preko austrijskih beleški do Daninog lukavog džema\n"Eho Beograda" Pančevca Vase Pavkovića u užem izboru za Vitalovu nagradu


Postavljen kamen temaljac za izgradnju 20 stanova za socijalno stanovanje u Kalesiji – Radio Feral\nPostavljen kamen temaljac za izgradnju 20 stanova za socijalno stanovanje u Kalesiji\n07/04/2021 07/04/2021 Mirsad Zulic\t0 Comments\tEdin Ramić, zatvaranje kolektivnih centara\nPostavljanjem kamena temeljca danas je u Kalesiji ozvaničen početak radova na izgradnji stambene zgrade sa 20 stanova za povratnike i porodice u stanju socijalne potrebe.\nRiječ je o projektu Regionalnog stambenog programa kojeg implementira Federalno ministarstvo za raseljene osobe i izbjeglice.\nSvečanosti obilježavanja početka izgradnje prisustvovali su Edin Ramić, federalni ministar raseljenih osoba i izbjeglica i Sead Džafić, načelnik općine Kalesija.\nPrema riječima Edina Ramića, ministra za raseljene osobe i izbjeglice u Vladi FBiH, riječ je projektu koji se, uz podršku donatora, provodi u cijeloj Bosni i Hercegovini.\n“Radi se o zgradi koju mi implementiramo u okviru programa Regionalnog stambenog zbrinjavanja. U pitanju je izgradnja stambene zgrade sa 20 stanova. Program se implementira širom BiH. Na području TK-a ovakve programe imamo u Kalesiji, Sapni i Kladnju i u različitim smo fazama izvođenja radova. Vrijednost ukupne investicije je oko 1.150 000 KM. Sva sredstva su donatorskog tipa, koje je obezbijedila mreža donatora, na čelu sa EU, SAD i drugim prijateljskim zemljama. Završili smo kompletnu procedure sa općinom Kalesija i raduje me da su radovi u naprednoj fazi i da će u okviru planiranih 400 radnih dana posao biti završen”, kazao je Ramić.\nDodao je da će se u Kalesiji u narednom period pristupiti izgradnji još jedne stambene zgrade u okviru koje će biti izgrađeno još 79 stanova za povratnike i socijalno ugrožene porodice.\n“ U okviru projekta CEB 2 planirana je igradnja još 79 stanova u Kalesiji za što će biti izdvojeno oko 4 miliona KM. To su sredstva koja su obezbijeđena sa federalnog nivoa i iz zaduženja koja je Vlada FBiH uzela kako bi zatvorila sve kolektivne centre na području FBiH. Već smo zatvorili kolektivni centar u Špionici kod Srebrenika, ranije u Tuzli, a jedna dio projekata uradili smo u Kladnju. Također, planiramo zatvoriti kolektivne centre u drugim općinama”, istakao je Ramić.\nNačelnik Sead Džafić je rekao da je općina Kalesija za izgradnju stambene zgrade za socijalno ugrožene kategorije obezbijedila zemljište i neophodnu prateću dokumentaciju.\n“ Želim se zahvaliti ministru Edinu Ramiću i prezadovoljan sam dosadašnjom saradnjom općine Kalesija i Federalnog ministarstva tza raseljene osobe i izbjeglice. Za ovaj projekat smo obezbijedili zemljište i građevinsku dokumentaciju, što je oko 400 hiljada KM. Uskoro očekujemo potpisivanje ugovora u okviru projekta CEB 2 za izgradnju još 79 stanova. To će biti stanovi u vlasništvu općine Kalesija koje će koristiti porodice u stanju potrebe”, rekao je Džafić.\nInače, u okviru projekta Regionalnog stambenog programa planirano je da se do 2022.godine zatvore svi kolektivni centri u BiH.\n← Utvrđen Program rada Vlade u 2021.godini